open-index/open-wikipedia-markdown huggingface dataset:
ଜି. ଏସ. ମେଲକୋଟେ

**ଜି. ଏସ. ମେଲକୋଟେ** (୧୬ ଅକ୍ଟୋବର ୧୯୦୧ - ୯ ମାର୍ଚ୍ଚ ୧୯୮୨; ସମ୍ପୂର୍ଣ୍ଣନାମ:ଗୋପାଲ୍ଲା ସୁବ୍ୱୁକୃଷ୍ଣ ମେଲକୋଟେ) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ସାଂସଦ । 

ସେ ଓଡ଼ିଶାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ୧୯୨୭ରେ ସେ ଓସମାନିଆ ବିଶ୍ୱବିଦ୍ୟାଳୟରୁ ପାଠପଢ଼ା ଶେଷ କରି କିଛିଦିନ ପାରମ୍ପାରିକ ଔଷଧ ଓ ଯୋଗ ବିଷୟରେ ଅଭ୍ୟାସ ଓ ବ୍ୟବ‌ହାରିକ ଗବେଷଣା କରିଥିଲେ । ସେ ହାଇଦ୍ରାବାଦ ଶାଖାରୁ ଅଖିଳ ଭାରତୀୟ ମେଡିକାଲ ସଂଘର ସଭାପତି ଭାବରେ କିଛି ଦିନ ପାଇଁ କାର୍ଯ୍ୟ କରିଥିଲେ । ଏହି ସମୟରେ ସେ ପତଞ୍ଜଳୀ ଯୋଗ ଗବେଷଣା ସଂସ୍ଥାନରେ କାର୍ଯ୍ୟ କରୁଥିଲେ ।

ସେ ଭାରତୀୟ ସ୍ୱାଧୀନତା ସଂଗ୍ରାମର କିଛି ଆନ୍ଦୋଳନରେ ଯୋଗଦେଇଥିଲେ । ସେ ଗୃହ ନିୟମ ଆନ୍ଦୋଳନ, ଲବଣ ସତ୍ୟାଗ୍ରହ, ଭାରତ ଛାଡ଼ ଆନ୍ଦୋଳନ ଆଦିରେ ଯୋଗଦେଇଥିଲେ । ସ୍ୱାଧୀନତା ପରେ ସେ ଜଣେ ସକ୍ରିୟ କାର୍ଯ୍ୟକର୍ତ୍ତା ଭାବରେ ହାଇଦ୍ରାବାଦରୁ କାର୍ଯ୍ୟ କରୁଥିଲେ । ଏହି ସମୟରେ ୧୯୫୨ରେ ଏବଂ ୧୯୫୬ରେ ସେ ବିଧାସଭାକୁ ନିର୍ବାଚିତ ହୋଇଥିଲେ ଓ ଅର୍ଥମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ଭାରତୀୟ ସଂସଦକୁ ହାଇଦ୍ରାବାଦରୁ ୧୯୬୨ରୁ ୧୯୭୭ ମଧ୍ୟରେ ତିନିଥର ନିର୍ବାଚିତ ହୋଇଥିଲେ ଏବଂ ରାଇଚୁରରୁ ୧୯୫୭ରେ ନିର୍ବାଚିତ ହୋଇ ଯାଇଥିଲେ ।

ତାଙ୍କ ପତ୍ନୀ ବିମଳାବାଇ ମଧ୍ୟ ଜଣେ ସ୍ୱାଧୀନତା ସଂଗ୍ରାମୀ ଭାବରେ କାର୍ଯ୍ୟ କରିଥିଲେ । ସ୍ୱାଧୀନତା ସଂଗ୍ରାମର ବିଭିନ୍ନ ଆନ୍ଦୋଳନରେ ସେ ଭାଗ ନେବା ସହ ସ୍ୱାଧୀନତା ପରେ ବିଭିନ୍ନ ସାମାଜିକ କାର୍ଯ୍ୟରେ ଲିପ୍ତ ରହିଥିଲେ । ସେ ହାଇଦ୍ରାବାଦ ରାଜ୍ୟ ସାମାଜିକ କଲ୍ୟାଣ ଉପଦେଷ୍ଟା ମଣ୍ଡଳର ପ୍ରଥମ ସଭାପତି ଭାବରେ କାର୍ଯ୍ୟ କରିଥିଲେ ଏବଂ କର୍ଣ୍ଣାଟକ ସାହିତ୍ୟ ମନ୍ଦିର, କର୍ଣ୍ଣାଟକ ମହିଳା ମଣ୍ଡଳ ଏବଂ ମେଲକୋଟ ମହାବିଦ୍ୟାଳୟର ସଭାପତି ଭାବରେ କାର୍ଯ୍ୟ କରିଥିଲେ । ସେ ୧୨ ଜାନୁଆରୀ ୨୦୦ରେ ୯୨ ବର୍ଷ ବୟସରେ ମୃତ୍ୟବରଣ କରିଥିଲେ ।

## ଆଧାର
## ବାହାର ଆଧାର
* Melkote G. S., Luminaries of 20th Century, Part I, Potti Sreeramulu Telugu University, Hyderabad, 2005, pp: 429-30.
* Rare photographs of Dr. G.S. Melkote
* Biodata of G. S. Melkote at Lok Sabha website.
* Resume can be found in the documents directory  here  in Geni. or Click here  GSM_bio.html 

ଶ୍ରେଣୀ:୧୯୦୧ ଜନ୍ମ
ଶ୍ରେଣୀ:୧୯୮୨ ମୃତ୍ୟୁ

ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୨ୟ ଲୋକ ସଭା ସଭ୍ୟ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ରାଷ୍ଟ୍ରୀୟ ପ୍ରତିଜ୍ଞା

**ରାଷ୍ଟ୍ରୀୟ ପ୍ରତିଜ୍ଞା** ସ୍ୱାଧୀନ ଭାରତର ଜାତୀୟତାବାଦୀ ନିଷ୍ଠାର ଶପଥ । ଭାରତୀୟମାନେ ବିଦ୍ୟାଳୟ, ମହାବିଦ୍ୟାଳୟ ଆଦି ଶିକ୍ଷାସଂସ୍ଥାନ, ମୁଖ୍ୟତଃ ସାର୍ବଜନୀନ ଉତ୍ସବମାନଙ୍କରେ ତଥା ସ୍ୱାଧୀନତା ଦିବସ ଏବଂ ଗଣତନ୍ତ୍ର ଦିବସରେ ଏକ ସ୍ୱରରେ ଏହାକୁ ଗାନ କରନ୍ତି । ଏପରିକି ସ୍କୁଲ ଛାତ୍ରଛାତ୍ରୀଙ୍କ ପାଇଁ ଉପଲବ୍ଧ ବହି ଏବଂ କ୍ୟାଲେଣ୍ଡରମାନଙ୍କରେ ଏହା ଲେଖାଯାଇଥାଏ । ପ୍ରାୟ ଭାରତୀୟ ବିଦ୍ୟାଳୟଙ୍କ ସକାଳ ପ୍ରାର୍ଥନାରେ ଏହା ବୋଲାଯାଏ ।
ଏହି ପ୍ରତିଜ୍ଞା ଲେଖକ ପ୍ୟାଦିମାରି ଭେଙ୍କଟ ସୁବା ରାଓଦ୍ୱାରା ୧୯୬୨ ମସିହାରେ ତେଲୁଗୁ ଭାଷାରେ ରଚିତ । ୧୯୬୩ ମସିହାରେ ବିଶାଖାପଟ୍ଟନମର ଗୋଟିଏ ବିଦ୍ୟାଳୟରେ ଏହା ବୋଲାଯାଇଥିଲା ଏବଂ ପରେ ଅନ୍ୟ ପ୍ରାଦେଶିକ ଭାଷାମାନଙ୍କୁ ଅନୁବାଦିତ ହୋଇଥିଲା ।
## ଇତିହାସ 
ରାଷ୍ଟ୍ରୀୟ ପ୍ରତିଜ୍ଞା ପ୍ୟାଦିମାରି ଭେଙ୍କଟ ସୁବା ରାଓଙ୍କଦ୍ୱାରା ରଚିତ ହୋଇଥିଲା । ସୁବରାଓ ଜଣେ ତେଲୁଗୁ ଲେଖକ, ଏଣୁ ୧୯୬୨ ମସିହାରେ ବିଶାଖାପଟ୍ଟନମର ଜିଲ୍ଲା ଟ୍ରେଜେରୀ ଅଧିକାରୀ ପଦରେ ଥିବା ସମୟରେ ଏହାକୁ ଲେଖିଥିଲେ । ସେତେବେଳର ବରିଷ୍ଠ କଂଗ୍ରେସ ନେତା ତେନ୍ନେତି ବିଶ୍ୱନାଦମଙ୍କୁ ସେ ସମୀକ୍ଷା ନିମନ୍ତେ ପଠାଇଲେ । ଏହାପରେ ବିଶ୍ୱନାଦମ ତାହାକୁ ଶିକ୍ଷାମନ୍ତ୍ରୀ ପି.ଭି.ଜି.ରାଜୁ ସୁବା ରାଓଙ୍କୁ ପଠାଇଦେଲେ । ତେଲେଙ୍ଗାନାରେ ଜନ୍ମିତ ଶିକ୍ଷାମନ୍ତ୍ରୀ ତେଲୁଗୁ, ସଂସ୍କୃତ, ହିନ୍ଦୀ, ଇଂରାଜୀ ଏବଂ ଆରବୀୟ ଭାଷାରେ ପ୍ରବୀଣ ଥିଲେ । ସାର୍ବଜନୀନ ସମାଗମମାନଙ୍କରେ ଭାରତବାସୀ ଗାନ କରନ୍ତି । ଜାତୀୟ ସଂଗୀତର କବିଙ୍କ ପରି ସୁବାରାଓ ଏତେ ପ୍ରସିଦ୍ଧ ନୁହନ୍ତି । ତାଙ୍କର ନାମ କୌଣସି ବହି କିମ୍ବା ଦସ୍ତାବିଜରେ ନାହିଁ । ମାତ୍ର ଭାରତ ସରକାରଙ୍କ ମାନବ ସଂସାଧନ ବିକାଶ ମନ୍ତ୍ରାଳୟର ଅଭିଲେଖରେ ତାଙ୍କ ବିଷୟରେ ଉଲ୍ଲେଖ ଅଛି । ନିଜ ନାତୁଣୀ ବିଦ୍ୟାଳୟ ପୁସ୍ତକରେ ପଢିବାପୂର୍ବରୁ ସୁବାରାଓ ନିଜେ ମଧ୍ୟ ଜାଣିନଥିଲେ ଯେ ରାଷ୍ଟ୍ରୀୟ ପ୍ରତିଜ୍ଞାର ରାଷ୍ଟ୍ରୀୟ ସଂଗୀତ ଏବଂ ରାଷ୍ଟ୍ରୀୟ ଗାନ ସଦୃଶ ମହତ୍ତ୍ୱ ରହିଛି ।
## ପ୍ରତିଜ୍ଞା 
ଭାରତ ମୋର ଦେଶ ।
ଆମେ ସବୁ ଭାରତୀୟ ଭାଇ ଓ ଭଉଣୀ ।
ମୁଁ ମୋ ଦେଶକୁ ଭଲ ପାଏ ।
ଏହାର ସମୃଦ୍ଧି ଏବଂ ବିବିଧ ସଂସ୍କୃତି ପାଇଁ ମୋତେ ଗର୍ବ ଲାଗେ ।
ମୁଁ ସବୁବେଳେ ଏହାର ସୁଯୋଗ୍ୟ ଅଧୀକାରୀ ରହିବାକୁ ଚେଷ୍ଟା କରିବି ।
ମୁଁ ମୋର ମାତା ପିତା, ଶିକ୍ଷକ ଏବଂ ଗୁରୁଜନମାନଙ୍କୁ ସମ୍ମାନ ଜଣାଇବି ଓ ସମସ୍ତଙ୍କ ସହିତ ସୌଜନ୍ୟଶୀଳ ରହିବି ।
ମୁଁ ମୋର ଦେଶ ଓ ଦେଶବାସୀଙ୍କ ପ୍ରତି ସତ୍ୟନିଷ୍ଠ ରହିବାକୁ ପ୍ରତିଜ୍ଞା କରୁଛି।
ସେମାନଙ୍କ କଲ୍ୟାଣ ଓ ସମୃଦ୍ଧିରେ ମୋର ସୁଖ ନିହିତ । 
## ନିୟମାବଳୀ 
* ବିଦ୍ୟାଳୟରେ ସାଧାରଣସଭା, ସ୍ୱାଧୀନତା ଦିବସ, ଗଣତନ୍ତ୍ର ଦିବସ ଆଦି ଉତ୍ସବରେ ବିଧିପୂର୍ବକ ଭାବେ ବୋଲାଯିବ
* ପ୍ରତ୍ୟେକ ଭାରତୀୟ ନାଗରିକ ରାଷ୍ଟ୍ରୀୟ ପ୍ରତିଜ୍ଞାକୁ ଯଥୋଚିତ ସମ୍ମାନ ପ୍ରଦାନ କରିବେ 
## ଆଧାର 
ଶ୍ରେଣୀ:ଭାରତ
କ୍ରନିକ ଟ୍ରମାଟିକ ଏନସେଫାଲୋପାଥି

**କ୍ରନିକ ଟ୍ରମାଟିକ ଏନସେଫାଲୋପାଥି** ବା **ସିଟିଇ** (ଇଂରାଜୀ ଭାଷାରେ **Chronic traumatic encephalopathy**/ **CTE**), **ପୂର୍ବ ପରିଚିତ ଡିମେନ୍ସିଆ ପୁଜିଲିସ୍ଟିକା** (**dementia pugilistica**), ଏକ ସ୍ନାୟୁ ଅବକ୍ଷୟ ରୋଗ (neurodegenerative disease) ଯାହା ବାରମ୍ବାର ମୁଣ୍ଡ ଆଘାତ (head injuries) ପ୍ରାପ୍ତ ଲୋକଙ୍କର ହୋଇପାରେ । ଲକ୍ଷଣ ମଧ୍ୟରେ ବ୍ୟବ‌ହାରିକ ସମସ୍ୟା, ମନୋଦଶା ସମସ୍ୟା (mood problem) ଓ ଭାବନା ସମସ୍ୟା ଦେଖାଦିଏ ।  ଆତ୍ମହତ୍ୟା ସଙ୍କଟ ବଦଳିବା ସ୍ପଷ୍ଟ  ହୋଇନାହିଁ ।  ମିଲିଟାରୀ, ଘରୋଇ ହିଂସା (domestic violence) ଓ ବାରମ୍ବାର ମୁଣ୍ଡ ପିଟିବା ଯୋଗୁ ମଧ୍ୟ ଏହି ସଙ୍କଟ ରହିପାରେ । ଅଧିକ ମୁଣ୍ଡ ଆଘାତ ଇତିହାସ ଥିବା ବ୍ୟକ୍ତିଙ୍କ ମଧ୍ୟରୁ ୩୦% ଲୋକଙ୍କର ଏହି ରୋଗ ହେବା ଦେଖାଯାଏ । 
ଜନସଂଖ୍ୟାର ହାର ହିସାବ ନାହିଁ । ସନ ୧୯୨୦ରୁ ପୁନଃପୋନିକ ମୁଣ୍ଡ ଆଘାତରୁ ମସ୍ତିଷ୍କ ନଷ୍ଟ ହେବାର ଗବେଷଣା ଆରମ୍ଭ ହେଲା ଓ ସେତେବେଳେ ଏହାକୁ ଡିମେନସିଆ ପୁଜିଲିସ୍ଟିକା (dementia pugilistica), ପଞ୍ଚ ଡ୍ରଙ୍କ ସିଣ୍ଡ୍ରୋମ (punch drunk syndrome) ନାମ ଦିଆଯାଉଥିଲା । କେତେକ ଖେଳର ନିୟମ ପରିବର୍ତ୍ତନ କରି ଏହି ରୋଗର ପ୍ରତିଷେଧ କରିବାକୁ ଆଲୋଚନା କରାଯାଉଛି ।

## ଏହାକୁ ମଧ୍ୟ ଦେଖନ୍ତୁ 
*Acquired brain injury
*Brain damage
*Traumatic brain injury

## ଆଧାର 
## ବାହ୍ୟ ଲିଙ୍କ 
* McGrath, Ben, "The N.F.L. and the concussion crisis", *The New Yorker*, January 31, 2011. Includes an account of *The New York Times*' and Alan Schwarz's editorial focus on CTE.
* Ward Joe, Williams Josh, Manchester Sam, "110 N.F.L. Brains", *The New York Times*, July 25, 2017.
* PBS *Frontline*, "League of Denial", October 9, 2013.

ଶ୍ରେଣୀ:ଚିକିତ୍ସା ବିଜ୍ଞାନ
ଗୁଲଜାରୀଲାଲ ନନ୍ଦା

**ଗୁଲଜାରୀଲାଲ ନନ୍ଦା** (୪ ଜୁଲାଇ ୧୮୯୮ – ୧୫ ଜାନୁଆରୀ ୧୯୯୮) ଜଣେ ଭାରତୀୟ ରାଜନୀତିଜ୍ଞ ଓ ଶ୍ରମ ଓ ଶ୍ରମିକ ସମ୍ପର୍କିତ ସମସ୍ୟା ବିଷୟକ ବିଶେଷଜ୍ଞ ଅର୍ଥନୀତିଜ୍ଞ ।  ଦୁଇଜଣ ପୂର୍ବତନ ପ୍ରଧାନମନ୍ତ୍ରୀ ଯଥା ଜବାହରଲାଲଙ୍କ ମୃତ୍ୟୁ ପରେ ୧୯୬୪ରେ ଓ ଲାଲ ବାହାଦୁର ଶାସ୍ତ୍ରୀଙ୍କ ମୃତ୍ୟୁ ପରେ ୧୯୬୬ରେ ସେ କମ ସମୟ ପାଇଁ ଦୁଇ ଥର ଭାରତର ପ୍ରଧାନମନ୍ତ୍ରୀ ହୋଇଥିଲେ । ଉଭୟ ଥର ଶାସକ ଦଳ ଭାରତୀୟ ଜାତୀୟ କଂଗ୍ରେସର ନିର୍ବାଚିତ ପ୍ରଧାନମନ୍ତ୍ରୀ ପଦ ଗ୍ରହଣ କରିବା ପରେ ତାଙ୍କ ଅବଧି ଶେଷ ହୋଇଛି । ୧୯୯୭ରେ ଭାରତର ସର୍ବୋଚ୍ଚ ବେସାମରିକ  ସମ୍ମାନ ଭାରତରତ୍ନ ପ୍ରଦାନ କରାଯାଇଥିଲା ।
## ବାଲ୍ୟ ଜୀବନ ଓ ଶିକ୍ଷା 
ଗୁଲଜାରୀଲାଲ ୪ ଜୁଲାଇ ୧୮୯୮ରେ ତତ୍କାଳୀନ ବ୍ରିଟିଶ ଭାରତର ପଞ୍ଜାବ ପ୍ରୋଭିନ୍ସସ୍ଥିତ ଶିଆଲକୋଟରେ ଏକ ପଞ୍ଜାବୀ ହିନ୍ଦୁ ପରିବାରରେ ଜନ୍ମଲାଭ କରିଥିଲେ । ( ଭାରତ ବିଭାଜନ ପରେ ସିଆଲକୋଟ ଅଞ୍ଚଳ ପାକିସ୍ଥାନ ଅନ୍ତର୍ଗତ ପଞ୍ଜାବ ପ୍ରୋଭିନ୍ସରେ ରହିଛି) ନନ୍ଦା ତାଙ୍କ ଶିକ୍ଷା ଲାହୋର, ଅମୃତସର, ଆଗ୍ରା ଏବଂ ଆଲ୍ଲାହାବାଦରେ ଲାଭ କରିଥିଲେ ।

## ଗବେଷଣା ଓ ଅଧ୍ୟାପନା 
ନନ୍ଦା ଆଲାହାବାଦ ବିଶ୍ୱବିଦ୍ୟାଳୟରେ ଶ୍ରମ ଓ ଶ୍ରମିକ ସମସ୍ୟା ସମ୍ପର୍କରେ ଜଣେ ଗବେଷକ ବିଦ୍ୟାର୍ଥୀ ଭାବେ କାର୍ଯ୍ୟ କଲେ (1920–1921) । ୧୯୨୧ରେ ସେ ମୁମ୍ବାଇସ୍ଥିତ ଜାତୀୟ ବିଦ୍ୟାଳୟରେ ଅର୍ଥନୀତି ପ୍ରଫେସର ଭାବେ ଯୋଗ ଦେଲେ । ସେହି ବର୍ଷ ସେ ବ୍ରିଟିଶ ଶାସନ ବିରୁଦ୍ଧରେ ଅସହଯୋଗ ଆନ୍ଦୋଳନରେ ଯୋଗ ଦେଇଥିଲେ ।୧୯୨୨ରେ ସେ ଅହମଦନଗର ଟେକ୍ସଟାଇଲ ଶ୍ରମିକ ସଂଗଠନର ସମ୍ପାଦକ ଭାବେ ୧୯୪୬ ପର୍ଯ୍ୟନ୍ତ କାର୍ଯ୍ୟ କଲେ । ମହାତ୍ମା ଗାନ୍ଧୀଙ୍କ ଡ଼ାକରାରେ ସତ୍ୟାଗ୍ରହରେ ଯୋଗ ଦେଇ ସେ ପ୍ରଥମେ ୧୯୩୨ରେ ଏବଂ ପରେ ୧୯୪୨ରୁ ୧୯୪୪ ଯାଏଁ ଜେଲ ଯାଇଥିଲେ । ଆଲାହାବାଦ ବିଶ୍ୱବିଦ୍ୟାଳୟର ପୂର୍ବତନ ଛାତ୍ର ସଂସଦ ତାଙ୍କୁ "Proud Past Alumni" ସମ୍ମାନରେ ସମ୍ମାନିତ କରିଥିଲେ ।

ତାଙ୍କ ସ୍ତ୍ରୀଙ୍କ ନାମ ଥିଲା ଲଷ୍ମୀ ଏବଂ ତାଙ୍କର ଦୁଇ ପୁଅ ଓ ଗୋଟିଏ ଝିଅ ଥିଲେ ।

## ଆଧାର
ଚିଦାମ୍ବରମ ସୁବ୍ରମଣ୍ୟମ

**ଚିଦାମ୍ବରମ ସୁବ୍ରମଣ୍ୟମ** (**CS** ନାମରେ ପରିଚିତ) (୩୦ ଜାନୁଆରୀ ୧୯୧୦ – ୭ ନଭେମ୍ବର ୨୦୦୦) ଜଣେ ଭାରତୀୟ ରାଜନୀତିଜ୍ଞ ତଥା ସ୍ୱାଧୀନତା ସଂଗ୍ରାମୀ । ସେ ଭାରତର ସରକାରଙ୍କ କ୍ୟାବିନେଟରେ ଅର୍ଥ ତଥା ରକ୍ଷା ମନ୍ତ୍ରୀ ଭାବେ କାର୍ଯ୍ୟ ମଧ୍ୟ ସଂପାଦନ କରିଛନ୍ତି । ପରେ ସେ ମହାରାଷ୍ଟ୍ରର ରାଜ୍ୟପାଳରୂପେ ମଧ୍ୟ ଦାୟିତ୍ୱ ତୁଲାଇଛନ୍ତି । କୃଷି ଏବଂ ଖାଦ୍ୟ ମନ୍ତ୍ରୀଭାବେ ସେ ଭାରତରେ ସବୁଜ ବିପ୍ଳବର ଅୟମାରମ୍ଭ କରିଥିଲେ ଏବଂ ଭାରତକୁ ଖାଦ୍ୟ ଉତ୍ପାଦନରେ ଆତ୍ମ ନିର୍ଭରଶୀଳ କରାଇପାରିଥିଲେ । ସବୁଜ ବିପ୍ଳବରେ ତାଙ୍କର ଉଲ୍ଲେଖନୀୟ ଭୂମିକା ପାଇଁ ୧୯୯୮ରେ ତାଙ୍କୁ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତ ରତ୍ନରେ ସମ୍ମାନିତ କରାଯାଇଥିଲା ।

## ବାଲ୍ୟ ଜୀବନ ଓ ଶିକ୍ଷା 
ସୁବ୍ରମଣ୍ୟମ ତାମିଲନାଡୁସ୍ଥିତ କୋଏମ୍ବାଟୁର ଜିଲ୍ଲାର ପୋଲ୍ଲାଚି ନିକଟବର୍ତ୍ତୀ  ଅଞ୍ଚଳରେ ବସବାସ କରୁଥିବା କଙ୍ଗୁ ଭେଲ୍ଲାର ଗୋଉଣ୍ଡେର ପରିବାରରେ ୩୦ ଜାନୁଆରୀ ୧୯୧୦ରେ ଜନ୍ମଗ୍ରହଣ କରିଥିଲେ । ସୁବ୍ରମଣ୍ୟମ ତାଙ୍କର ପ୍ରାଥମିକ ଶିକ୍ଷା ପୋଲ୍ଲାଚିରେ ସମାପ୍ତ କରି ଚେନ୍ନେଇସ୍ଥିତ ପ୍ରେସିଡେନ୍ସି କଲେଜରେ ପଦାର୍ଥ ବିଜ୍ଞାନରେ ସ୍ୱାତକ ଡିଗ୍ରୀ ହାସଲ କଲେ । ପରବର୍ତ୍ତୀ ସମୟରେ ସେ ମାଡ୍ରାସ ଆଇନ ମହାବିଦ୍ୟାଳୟରୁ ସେ ଆଇନରେ ସ୍ନାତକ ଡିଗ୍ରୀ ଲାଭ କଲେ । ମହାବିଦ୍ୟାଳୟ ଶିକ୍ଷା କାଳରେ ସେ  ଅସ୍ପୃଶ୍ୟତା ବିରୁଦ୍ଧରେ ଏକ ଅଭିଯାନ "Vanamalar Sangam" ଆରମ୍ଭ କଲେ ଏବଂ  Periyasaamy Thooran, K. S. Ramaswamy Gounder, O. V. Alagesan and Justice Palanisami and Dr. L.K.Muthusamy of Lakkapuram, Erode ସହ ମିଶି **ପିଠାନ** ନାମକ ଏକ ପତ୍ରିକା ପ୍ରକାଶନ କଲେ । ଏସବୁ କ୍ଷେତ୍ରରେ ତାଙ୍କ ମାମୁଁ ସ୍ୱମୀ ଚିଦ୍‌ଭାବାନନ୍ଦ ତାଙ୍କୁ ଏଥିପାଇଁ ପ୍ରେରଣା ଦେଉଥିଲେ । 
## ସ୍ୱାଧୀନତା ଆନ୍ଦୋଳନରେ ଭୂମିକା 
ସୁବ୍ରମଣ୍ୟମ ତାଙ୍କ କଲେଜ ଜୀବନରେ ଗାନ୍ଧିଜୀଙ୍କ ଆଇନ ଅମାନ୍ୟ ଆନ୍ଦୋଳନରେ ସକ୍ରିୟ ଭୂମିକା ଗ୍ରହଣ କରିଥିଲେ । ୧୯୪୨ର ଭାରତ ଛାଡ଼ ଆନ୍ଦୋଳନରେ ଭାଗ ନେଇ ସେ ଜେଲ ଯାଇଥିଲେ । ଭାରତର ସମ୍ବିଧାନ ପ୍ରଣୟନ ନିମିତ୍ତ ଗଠିତ କନଷ୍ଟିଚୁଏଣ୍ଟ ଆସେମ୍ଳିର ଏକ ସଭ୍ୟ ମଧ୍ୟ ଥିଲେ ସେ । ରାଜାଜୀ ଓ କେ. କାମରାଜଙ୍କ ମୁଖ୍ୟମନ୍ତ୍ରୀତ୍ୱରେ ୧୯୫୨ରୁ ୧୯୬୨ ମଧ୍ୟରେ ସେ ମାଡ୍ରାସର ଶିକ୍ଷା, ଆଇନ ଓ ଅର୍ଥ ମନ୍ତ୍ରୀ ଥିଲେ । ୧୯୬୨ରେ ସେ ସାଂସଦଭାବେ ନିର୍ବାଚିତ ହୋଇ ଇସ୍ପାତ ଓ ଖଣି ମନ୍ତ୍ରୀଭାବେ ଦାୟିତ୍ୱ ତୁଲାଇ ଥିଲେ । ୨ ମେ ୧୯୭୧ରୁ ୨୨ ଜୁଲାଇ ୧୯୭୨ ପର୍ଯ୍ୟନ୍ତ ସେ ଯୋଜନା କମିଶନର ଉପାଧ୍ୟକ୍ଷ ଥିଲେ ।

## ପ୍ରକାଶିତ ବହି 
* *The New Strategy in Indian Agriculture*
* *Some Countries which I visited Round The World*
* *The India of My Dreams*
## ଆଧର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୧୦ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ମହାରାଷ୍ଟ୍ରର ରାଜ୍ୟପାଳ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୬ଷ୍ଠ ଲୋକ ସଭା ସଭ୍ୟ
ଶ୍ରେଣୀ:ଭାରତ ରତ୍ନ ସମ୍ମାନିତ
ପରମହଂସ ପ୍ରଜ୍ଞାନାନନ୍ଦ

**ପରମହଂସ ପ୍ରଜ୍ଞାନାନନ୍ଦ** (**ତ୍ରିଲୋକୀ ଦାଶ**) ଓଡ଼ିଶାରେ ଜନ୍ମିତ ଜଣେ ଭାରତୀୟ ହିନ୍ଦୁ ସନ୍ୟାସୀ ।  ସେ ଜଣେ ଲେଖକ, ବକ୍ତା, କ୍ରିୟାଯୋଗୀ ଓ ଯୋଗଗୁରୁ । ସେ ଆନ୍ତର୍ଜାତୀୟ କ୍ରିୟାଯୋଗ ସଙ୍ଗଠନର ପ୍ରଧାନ ଅଟନ୍ତି ।

## ପ୍ରାରମ୍ଭିକ ଜୀବନ 
ପ୍ରଜ୍ଞାନାନନ୍ଦ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ପଟାମୁଣ୍ଡାଇ ଅନ୍ତର୍ଗତ ବେଲତଳ ଗ୍ରାମରେ ୧୯୫୯ ମସିହା ଅଗଷ୍ଟ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନିରଞ୍ଜନ ଦାଶ ଓ ମାତାଙ୍କ ନାମ ବୈଦେହୀ ଦେବୀ । ତାଙ୍କର ମୂଳ ନାମ ଥିଲା ତ୍ରିଲୋକୀ ଦାଶ । ପଟାମୁଣ୍ଡାଇର ମନ୍ମଥନାଥ ଉଚ୍ଚ ବିଦ୍ୟାଳୟରୁ  ମାଧ୍ୟମିକ ଶିକ୍ଷା ଗ୍ରହଣ କରିବା ପରେ କେନ୍ଦ୍ରାପଡ଼ା ମହାବିଦ୍ୟାଳୟରୁ ଉଚ୍ଚମାଧ୍ୟମିକ ବିଜ୍ଞାନ ଶିକ୍ଷା ପ୍ରାପ୍ତ କରିଥିଲେ । ସେ ଅର୍ଥଶାସ୍ତ୍ରରେ ସ୍ନାତକୋତ୍ତର ଡିଗ୍ରୀ ଲାଭ କଲା ପରେ, ସରକାରୀ ମହାବିଦ୍ୟାଳୟରେ ଅଧ୍ୟାପକ ଭାବେ ଶିକ୍ଷାଦାନ କରିଥିଲେ । ଛାତ୍ର ଅବସ୍ଥାରେ ସେ ପରମହଂସ ହରିହରାନନ୍ଦ ଗିରିଙ୍କଠାରୁ କ୍ରିୟାଯୋଗର ଦୀକ୍ଷା ଗ୍ରହଣ କରିଥିଲେ ।

## କର୍ମଜୀବନ 
ପ୍ରଜ୍ଞାନାନନ୍ଦ ଶିକ୍ଷା ଜୀବନ ସାରିବା ପରେ ପ୍ରାଧ୍ୟାପକ ଭାବେ ବିଭିନ୍ନ ସରକାରୀ ମହାବିଦ୍ୟାଳୟରେ ଅର୍ଥନୀତିର ଅଧ୍ୟାପକ ଭାବେ କାର୍ଯ୍ୟରତ ରହିଥିଲେ । ପ୍ରାୟ ଏଗାର ବର୍ଷ କାର୍ଯ୍ୟରତ ରହିବା ପରେ, ସେ ୧୯୯୩ ମସିହାରେ ସନ୍ନ୍ୟାସ ଗ୍ରହଣ କରି, ସ୍ୱାମୀ ପ୍ରଜ୍ଞାନାନନ୍ଦ ଗିରି ନାମ ଗ୍ରହଣ କରିଥିଲେ । ତାଙ୍କ ୩୯ମ ଜନ୍ମ ଦିବସରେ ତାଙ୍କ ଗୁରୁ ତାଙ୍କୁ ପରମହଂସ ଉପାଧି ପ୍ରଦାନ କରିଥିଲେ । ୧୯୯୯ ମସିହାରେ ଦକ୍ଷିଣ ଆଫ୍ରିକାରେ ଅନୁଷ୍ଠିତ ବିଶ୍ୱ ଧର୍ମ ସମ୍ମିଳନୀରେ ସେ ଅନ୍ୟତମ ବକ୍ତା ଭାବେ ଯୋଗ ଦେଇ ଅଭିଭାଷଣ ଦେଇଥିଲେ । ଜଣେ ଯୋଗ ଓ ଆଧ୍ୟାତ୍ମିକ ଗୁରୁ ଭାବେ ସେ ବର୍ତ୍ତମାନ କାର୍ଯ୍ୟରତ । ଏତଦବ୍ୟତୀତ ସ୍ୱାସ୍ଥ୍ୟ ସେବା, ଶିକ୍ଷା, ପରିବେଶ ସୁରକ୍ଷା ଆଦି କ୍ଷେତ୍ରରେ ତାଙ୍କଦ୍ୱାରା ସ୍ଥାପିତ ପ୍ରଜ୍ଞାନ ମିଶନ କାର୍ଯ୍ୟରତ । ସ୍ୱଦେଶୀ ଗୋବଂଶର ସୁରକ୍ଷା ଓ ବୃଦ୍ଧି, ଜୈବିକ କୃଷିର ପ୍ରସାର, ଐତିହପୂର୍ଣ୍ଣ ପ୍ରାଚୀ ନଦୀର ସୁରକ୍ଷା ଆଦି ତାଙ୍କର ଅନ୍ୟାନ୍ୟ ଉଲ୍ଲେଖନୀୟ କାର୍ଯ୍ୟ । ଦର୍ଶନ ଓ ଅନ୍ୟାନ୍ୟ ବିଷୟ ଉପରେ ସେ ଅନେକ ଗୁଡିଏ ପୁସ୍ତକ ରଚନା କରିଛନ୍ତି ଯାହା ବିଭିନ୍ନ ଭାଷାରେ ପ୍ରକାଶିତ ।

## ରଚନା 
* My Time with the Master
* Yoga - Pathway to the Divine
* Only Her Grace: Metaphorical Explanations of Devi Mahatmya
* Jnana Sankalini Tantra
* **The Yoga sutra of Patanjali**
* The Torah, The Bible and Kriya Yoga
* The Body’s Dance, the soul’s play

## ଆଧାର 
ଶ୍ରେଣୀ:ସାଧୁ
ଶ୍ରେଣୀ:1959 ଜନ୍ମ
ପୁରୁଷୋତ୍ତମଦାସ ଟଣ୍ଡନ

thumb|ପୁରୁଷୋତ୍ତମଦାସ ଟଣ୍ଡନ
**ପୁରୁଷୋତ୍ତମଦାସ ଟଣ୍ଡନ** (୧ ଅଗଷ୍ଟ ୧୮୮୨ – ୧ ଜୁଲାଇ ୧୯୬୨), ଉତ୍ତର ପ୍ରଦେଶରେ ଜନ୍ମିତ ଜଣେ ସ୍ୱାଧୀନତା ସଂଗ୍ରାମୀ । ହିନ୍ଦୀକୁ ଭାରତର ସରକାରୀ ଭାଷା ମାନ୍ୟତା ଦେବାରେ ତାଙ୍କର ଯଥେଷ୍ଟ ଅବଦାନ ରହିଛି । ସେ ପରମ୍ପରାଗତ ଭାବେ **ରାଜର୍ଷି** ଉପାଧିରେ ଭୂଷିତ । ୧୯୬୧ରେ ତାଙ୍କୁ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତରତ୍ନରେ ସମ୍ମାନିତ କରାଯାଇଛି ।
## ବାଲ୍ୟ ଜୀବନ ଓ ଶିକ୍ଷା 
ପୁରୁଷୋତ୍ତମ ଦାସଙ୍କ ଜନ୍ମ ଆଲାହାବାଦରେ । ଆଇନରେ ସ୍ନାତକ ଏବଂ ଇତିହାସରେ ସ୍ନାତକୋତ୍ତର ଶିକ୍ଷା ସମାପ୍ତ କରି ସେ ୧୯୦୬ରେ ତେଜ ବାହାଦୁର ସାପୃଙ୍କ ସହଯୋଗୀ ଭାବେ ଆଲାହାବାଦ ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କଲେ । ହେଲେ ୧୯୨୧ ବେଳକୁ ସେ ସାଧାରଣ ଜନତାର ସେବାରେ ନିଜକୁ ନିୟୋଜିତ କରି ଆଇନ ବ୍ୟବସାୟ ଛାଡ଼ି ଦେଲେ ।

## ସ୍ୱାଧୀନତା ସଂଗ୍ରାମରେ ଭୂମିକା
ସେ ତାଙ୍କ ଛାତ୍ର ଜୀବନ ସମୟରୁ ଅର୍ଥାତ ୧୮୯୯ଠାରୁ ଭାରତୀୟ ଜାତୀୟ କଂଗ୍ରେସର ସଭ୍ୟ ଥିଲେ । ୧୯୦୬ରେ ସେ ଅଖିଳ ଭାରତୀୟ କଂଗ୍ରେସ କମିଟିରେ ଆଲାହା ବାଦର ପ୍ରତି ନିଧିତ୍ୱ କରିଥିଲେ । ୧୯୧୯ ମସିହାରେ କଂଗ୍ରସ ତରଫରୁ ଯେଉଁ କମିଟି ଜାଳିଆନା ବାଲା ବାଗ ହତ୍ୟାକାଣ୍ଡର ଅନୁଧ୍ୟାନ କରିବାକୁ ଯାଇଥିଲେ, ପୁରୁଷୋତ୍ତମ ଦାସ ସେହି କମିଟିର ସଦସ୍ୟ ଥିଲେ । ସେ ମଧ୍ୟ ଲୋକ ସେବକ ସଂଘର କାର୍ଯ୍ୟ କଲାପରେ ସଂପୃକ୍ତ ଥିଲେ । ୧୯୨୦ ଓ ୧୯୩୦ରେ ଅସହଯୋଗ ଆନ୍ଦୋଳନ ଏବଂ ଲବଣ ସତ୍ୟାଗ୍ରହରେ ଯୋଗ ଦେଇ ସେ କାରା ବରଣ କରିଥିଲେ । ୧୯୩୧ରେ ଲଣ୍ଡନ ଗୋଲ ଟେବୁଲ ବୈଠକରୁ ମହାତ୍ମା ଗାନ୍ଧୀ ଫେରିବା ପୂର୍ବରୁ ଜବାହରଲାଲଙ୍କ ସହ ସେ ଇଂରେଜଦ୍ୱାରା ଗିରଫ ହୋଇସାରିଥିଲେ ।  ୧୯୩୪ରେ ବିହାର ପ୍ରୋଭିନସିଆଲ କିଷାନ ସଭାର ସଭାପତି ଭାବେ କୃଷକ ଆନ୍ଦୋଳନରେ ତାଙ୍କର ଭୂମିକା ଗୁରୁତ୍ୱ ପୂର୍ଣ୍ଣ । ୧୯୨୧ରେ ସେ ମଧ୍ୟ  ଲାଲା ଲଜପତ ରାୟଙ୍କ ପ୍ରତିଷ୍ଠିତ ଲୋକ ସେବକ ମଣ୍ଡଳର ସଭାପତି ଭାବେ କାର୍ଯ୍ୟ ତୁଲାଇଥିଲେ ।

## ସ୍ୱାଧୀନୋତ୍ତର ଭାରତରେ ଟଣ୍ଡନ 
ପଟ୍ଟାଭିସୀତାରାମେୟାଙ୍କ ବିରୁଦ୍ଧରେ କଂଗ୍ରେସ ଦଳର ସଭାପତି ପଦ ପାଇଁ ନିର୍ବାଚନ ଲଢି ସେ ପରାଜିତ ହୋଇଥିଲେ । ହେଲେ ୧୯୫୦ର  ଦଳୀୟ ନିର୍ବାଚନରେ ସେ ଆଚାର୍ଯ୍ୟ କୃପାଳୀନୀଙ୍କ ବିରୁଦ୍ଧରେ ଲଢି ବିଜୟୀ ହେଲେ ତଥା ବହୁଚର୍ଚ୍ଚିତ ନାଗପୁର ଅଧୀବେଶନରେ ସଭାପତିତ୍ୱ କରିଥିଲେ । ନେହେରୁଙ୍କ ସହ ତାଙ୍କର ବିଚାରଗତ ମତଭେଦ ଯୋଗୁଁ ସେ ସଭାପତି ପଦବୀରୁ ଇସ୍ତଫା ଦେଲେ । ଅତଏବ ୧୯୫୧ ଓ ୧୯୫୨ରେ ନେହେରୁ ପ୍ରଧାନମନ୍ତ୍ରୀ ହେବା ସହ କଂଗ୍ରେସ ସଭାପତି ମଧ୍ୟ ରହିଥିଲେ । ପୁରୁଷୋତ୍ତମଦାସ ଟଣ୍ଡନ ୧୯୫୨ରେ ଲୋକ ସଭାକୁ ଏବଂ ୧୯୫୬ରେ ରାଜ୍ୟସଭାକୁ ନିର୍ବାଚିତ ହୋଇଥିଲେ । ୧୯୬୧ର୍ ତାଙ୍କୁ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତରତ୍ନରେ ସମ୍ମାନିତ କରାଯାଇଛି ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୮୮୨ ଜନ୍ମ
ଶ୍ରେଣୀ:୧୯୬୨ ମୃତ୍ୟୁ
ଶ୍ରେଣୀ:ଭାରତ ରତ୍ନ ସମ୍ମାନିତ
ଶ୍ରେଣୀ:୧ମ ଲୋକ ସଭା ସଭ୍ୟ
ଜମ୍ବେଶ୍ୱର ଦେଉଳ

**ଜମ୍ବେଶ୍ୱର ମହାଦେବ ଦେଉଳ** (ବା ଜମେଶ୍ୱର, ଯମେଶ୍ୱର, ଜମସର) ପୁରୀର ପାଞ୍ଚଗୋଟି ପ୍ରମୁଖ ଶୈବପୀଠ ମଧ୍ୟରୁ ଅନ୍ୟତମ । ଜମ୍ବେଶ୍ୱର ପଞ୍ଚୁପାଣ୍ଡବଙ୍କ ମଧ୍ୟରୁ ଅନ୍ୟତମ ଓ ଜଗନ୍ନାଥଙ୍କ ଚଳନ୍ତି ପ୍ରତିମା ମଦନମୋହନଙ୍କ ସଙ୍ଗେ ଚନ୍ଦନ ଯାତ ବେଳେ ନରେନ୍ଦ୍ରକୁ ଚାପଖେଳ କରି ଯାଆନ୍ତି । ସ୍ଥାନୀୟ ବିଶ୍ୱାସରେ ପଞ୍ଚୁପାଣ୍ଡବଙ୍କ ମଧ୍ୟରୁ ଜମ୍ବେଶ୍ୱର ଯୁଧିଷ୍ଠିର ଅଟନ୍ତି । ଜମ୍ବେଶ୍ୱର ଅଧା ବିଷ୍ଣୁ ଓ ଅଧା ଶିବ ଅର୍ଥାତ୍ ହରିହର ରୂପରେ ପରିକଳ୍ପିତ । 

ଗୌଡ଼ବାଡ଼ ସାହିର ଶେଷ ମୁଣ୍ଡରେ ବଡ଼ଦେଉଳର ନୈଋତ ଦିଗରେ ଜମ୍ବେଶ୍ୱରଙ୍କ ଦେଉଳ ଅବସ୍ଥିତ ।

## ନିର୍ମାଣ 
ଜମ୍ବେଶ୍ୱରଙ୍କ ଦେଉଳ ବିମାନ, ଜଗମୋହନ, ଭୋଗମଣ୍ଡପ ଓ ନାଟମଣ୍ଡପ ଏହି ଚାରି ଭାଗରେ ବିଭକ୍ତ । ଦେଉଳଟି ପୂର୍ବମୁହାଁ ଓ ବର୍ତ୍ତମାନ ୬.୪ ମିଟର ତଳେ ଅବସ୍ଥିତ । ଅତି ପ୍ରାଚୀନ ହୋଇଥିବାରୁ ଓ ବାହ୍ୟ ପଟେ ଚୂନର ମୋଟା ପରସ୍ତ ଥିବାରୁ ବେଶୀ କିଛି କାରୁକାର୍ଯ୍ୟ ଦେଖିହୁଏନାହିଁ । ଚୂନ ପରସ୍ତ ତଳେ ଖୋଦେଇ କାମ ଥିବା ସମ୍ଭବ । ଦେଉଳ ପ୍ରାଙ୍ଗଣରେ ଏକ ଖୁଣ୍ଟ ସଦୃଶ ରହିଛି ଯହିଁରେ ଏକପାଦ ଭୈରବଙ୍କ ବିଗ୍ରହ ଖୋଦିତ । 

## ପର୍ବପର୍ବାଣି 
ମନ୍ଦିରର ମୁଖ୍ୟ ପର୍ବ ପର୍ବାଣି ମଧ୍ୟରେ ମହାଶିବରାତ୍ରି ଓ ଶୀତଳ ଷଷ୍ଠୀ । କାର୍ତ୍ତିକ ଶୁକ୍ଳ ଦ୍ୱିତୀୟା ଦିନ ଏଠାରେ ଯମ ଦ୍ୱିତୀୟା ପାଳିତ ହୁଏ । ରାଧାଷ୍ଟମୀ ଦିନ ଶ୍ରୀମନ୍ଦିରରୁ ସୁଦର୍ଶନ ଜମ୍ବେଶ୍ୱରଙ୍କଠାରେ ବିଜେ ହୁଅନ୍ତି । ଏହା ବ୍ୟତୀତ ଅନ୍ୟାନ୍ୟ ପର୍ବପର୍ବାଣି ମଧ୍ୟ ପାଳିତ ହୁଏ, ଯଥା ସାଗରବିଜେ, ଆଶ୍ରମବିଜେ, ଚମ୍ପକ ଦ୍ୱାଦଶୀ, ଶ୍ରାବଣ ପୂର୍ଣ୍ଣିମା ଓ ଆଶ୍ୱିନ ପୂର୍ଣ୍ଣିମା । 

## ଆଧାର 
ଶ୍ରେଣୀ:ପୁରୀ ଜିଲ୍ଲାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ଶ୍ରେଣୀ:ଉଇକିପ୍ରକଳ୍ପ ପ୍ରତ୍ନତତ୍ତ୍ୱ
ମାସ୍ଟାଇଟିସ

**ମାସ୍ଟାଇଟିସ** (ଇଂରାଜୀ ଭାଷାରେ **Mastitis**) ରୋଗ ସ୍ତନ୍ୟପାନ (breastfeeding) ସମ୍ପର୍କୀୟ ସ୍ତନ (breast) ବା ଅଡ‌୍ଡରର (udder) ପ୍ରଦାହକୁ ବୁଝାଏ । ସ୍ତନରେ ଯନ୍ତ୍ରଣା ହୁଏ ଓ ଲାଲ ଦେଖାଯାଏ ।
 
## ଆଧାର 
## ବାହ୍ୟ ଲିଙ୍କ 
*Mastitis on mayoclinic.com
*Australian Breastfeeding Association

ଶ୍ରେଣୀ:ଚିକିତ୍ସା ବିଜ୍ଞାନ
ଗୋମାଂସ

thumb|ଏକ ରନ୍ଧାଯାଇନଥିବା ପଞ୍ଜରା ମାଂସ
thumb|ୱାଗ୍ୟୁ ଗୋରୁ ପ୍ରାଥମିକ ଭାବେ ଗୋମାଂସ ପାଇଁ ପାଳିତ ଏକ ଜାତିର ଗୋରୁ ।
thumb|ରନ୍ଧା ଆଳୁ ଓ ପାଳଙ୍ଗ ସହ ଏକ ଖାଦ୍ୟରେ ଗୋମାଂସ
**ଗୋମାଂସ** (ବିଫ୍, **ଗୋରୁମାଂସ **ଓ** ହଡ଼ା** ମାଂସ ଭାବେ ମଧ୍ୟ ଜଣା) ଖାଦ୍ୟ ଭାବେ ବ୍ୟବହୃତ ବିଶେଷ କରି କଙ୍କାଳରୁ ନିଆଯାଇଥିବା ଗୋରୁମାନଙ୍କ ମାଂସକୁ ବୁଝାଏ । ପ୍ରାକୈତିହାସିକ ସମୟରୁ ମଣିଷମାନେ ଗୋମାଂସ ଖାଇଆସୁଛନ୍ତି । ଗୋମାଂସରେ ଉଚ୍ଚମାନର ପୁଷ୍ଟିସାର ଓ ଅନ୍ୟାନ୍ୟ ଖାଦ୍ୟସାର ରହିଛି ।

ଗୋମାଂସ କଙ୍କାଳ ମାଂସ ସାଧାରଣତଃ ରୋଷ୍ଟ, ଛୋଟ ରିବ ଓ ଷ୍ଟେକ ଭାବେ କଟାଯାଇଥାଏ (ଏସବୁ ଫିଲେଟ ମିଗନୋନ, ସରଲୋଇନ ଷ୍ଟେକ, ରମ୍ପ ଷ୍ଟେକ, ରିବ ଷ୍ଟେକ, ରିବ ଆଇ ଷ୍ଟେକ, ହ୍ୟାଙ୍ଗର ଷ୍ଟେକ ଆଦି ନାମରେ ଜଣା) ଓ ବାକି କଟା ପ୍ରଣାଳୀରେ ମାଂସକୁ ବିଭିନ୍ନ ପ୍ରକ୍ରିୟାକରଣ କରାଯାଇଥାଏ (ଯଥା କର୍ଣଡ଼ ବିଫ ଓ ବିଫ ଜର୍କି) । ସସେଜରେ ବୟସ୍କ (ତେଣୁ ଶକ୍ତ) ଗୋରୁମାଂସକୁ ଟ୍ରିମିଂ ମିଶାଇ ଗୁଣ୍ଡକରି, ଛୋଟ ଛୋଟ ଖଣ୍ଡ କରି କାଟି (ମିନ୍ସିଂ) ବ୍ୟବହାର କରାଯାଇଥାଏ ।କେତେକ ବ୍ଲଡ଼ ସସେଜରେ ରକ୍ତ ମଧ୍ୟ ବ୍ୟବହାର ହୋଇଥାଏ । ଅନ୍ୟାନ୍ୟ ଅଙ୍ଗପ୍ରତଙ୍ଗ ଓ ଓଫାଲ ଯଥା ଗୋରୁ ଲାଞ୍ଜ, ଯକୃତ, ଜିଭ, ପାକସ୍ଥଳୀ କାନ୍ଥମାଂସ ଆଦି ପାକନଳୀ ଓ ରୁମେନ ଏବଂ ଗ୍ରନ୍ଥୀ (ବିଶେଷ କରି ଅଗ୍ନାଶୟ ଓ ଥାଇମସ ଯାହା ସୁଇଟବ୍ରେଡ଼ ନାମରେ ମଧ୍ୟ ଜଣା) ମଧ୍ୟ ଖିଆଯାଇଥାଏ ।ଏଥି ସହିତ ହୃତପିଣ୍ଡ, ମସ୍ତିଷ୍କ (ବୋଭାଇନ ସ୍ପଞ୍ଜିଫର୍ମ ଏନସେଫାଲୋପାଥି ବା BSE ଯାହା ମ୍ୟାଡ଼ କାଓ ଡିଜିଜ ବା "ପାଗଳ ଗୋରୁ ରୋଗ" ନାମରେ ଜଣା ରୋଗ ହେଉଥିବାରୁ ଏହା ଖାଇବା ବାରଣ କରାଯାଏ), ବୃକକ, ଓ ଷଣ୍ଢର ଅଣ୍ଡକୋଷ (ଯୁକ୍ତରାଷ୍ଟ୍ର ଆମେରିକାରେ କାଫ ଫ୍ରାଇସ, ପ୍ରେଇରେ ଓଏଷ୍ଟର ଏବଂ ରକି ମାଉଁଣ୍ଟେନ ଓଏଷ୍ଟର ନାମରେ ଜଣା) ଆଦି ମଧ୍ୟ ଖିଆଯାଏ । କେତେକ ପାକନଳୀ ରନ୍ଧାହୋଇ ଯଥାରୀତି ଖିଆଯାଏ ଓ କେତେକ ପ୍ରାକୃତିକ ସସେଜର ଖୋଳ ଭାବେ ବ୍ୟବହାର ହୁଏ ।ହାଡ଼ଗୁଡ଼ିକ ବିଫ ଷ୍ଟକ ଭାବେ ବ୍ୟବହାର କରାଯାଏ ।

ଷଣ୍ଢ ଓ ବଳଦ ମାଂସ ସମାନ ଧରଣର । ଅର୍ଥନୀତି ଅନୁସାରେ କିଛି ବଳଦ ପ୍ରଜନନ ପାଇଁ ପାଳନ କରାଯାଇଥାନ୍ତି । ବୟସ୍କ ଷଣ୍ଢମାନଙ୍କ ମାଂସ ଶକ୍ତ ହୋଇଥିବାରୁ ଏସବୁକୁ ଛୋଟ ଛୋଟ ଖଣ୍ଡ (ମିନ୍ସିଂ, ଏହାକୁ ଯୁକ୍ତରାଷ୍ଟ୍ର ଆମେରିକାରେ ଗ୍ରାଉଣ୍ଡ ବିଫ) କୁହାଯାଏ କରାଯାଇଥାଏ । ମାଂସ ପାଇଁ ପାଳିତ ଗୋରୁମାନଙ୍କୁ ଘାସଭୂମିରେ ଖୋଲାରେ ବୁଲିବା ପାଇଁ ଛଡ଼ାଯାଇପାରେ କିମ୍ବା ଫିଡ଼ଲଟ ନାମକ ଏକ ବିଶାଳ ଖାଦ୍ୟଯୋଗାଣ କାର୍ଯ୍ୟକଳାପ ପାଇଁ ବନ୍ଦ କରି ରଖାଯାଇପାରେ । ସେଠାରେ ସେମାନଙ୍କୁ ବିଭିନ୍ନ ଶସ୍ୟ, ପୁଷ୍ଟିସାର, ରଫେଜ ଓ ଭିଟାମିନ/ଖଣିଜ ପିବ୍ଲେଣ୍ଡ ଖାଇବାକୁ ଦିଆଯାଏ ।

ହିନ୍ଦୁଧର୍ମରେ ଗାଈ ପବିତ୍ରଭାବେ ଗ୍ରହଣ କରାଯାଏ ଓ ଅନ୍ୟାନ୍ୟ ମାଂସ ଖାଉଥିବା ଧାର୍ମିକ ହିନ୍ଦୁମାନେ ସାଧାରଣତଃ ଗୋମାଂସ ଖାଆନ୍ତି ନାହିଁ ।

୨୦୧୫ରେ ଭାରତ, ବ୍ରାଜିଲ ଓ ଅଷ୍ଟ୍ରେଲିଆ ପୃଥିବୀର ସର୍ବାଧିକ ଗୋମାଂସ ରପ୍ତାନୀକାରୀ ଦେଶ ଥିଲେ । ଗୋମାଂସ ଉତ୍ପାଦନରେ ଉରୁଗୁଏ, କାନାଡ଼ା, ପାରାଗୁଏ, ମେକ୍ସିକୋ, ଆର୍ଜେଣ୍ଟିନା, ବେଲାରୁସ ଓ ନିକାରାଗୁଆ ଅନ୍ୟତମ ।

## ଆଧାର
ମହାଦେବ ଦେଶାଇ

**ମହାଦେବ ଦେଶାଇ** ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ଲେଖକ ଏବଂ ମହାତ୍ମାଗାନ୍ଧିଙ୍କ ନିଜସ୍ୱ ସଚିବ ଥିଲେ ।
## ପ୍ରାରମ୍ଭିକ ଜୀବନ 
୧୮୯୨ ମସିହା ଜାନୁଆରୀ ୧ ତାରିଖରେ ଗୁଜରାଟର ସୁରଟ ଜିଲ୍ଲାରେ ସରସ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ହରିଭାଇ ଦେଶାଇ ବୃତ୍ତିରେ ବିଦ୍ୟାଳୟର ଶିକ୍ଷକ ଥିଲେ । ସାତବର୍ଷ ବୟସରେ ସେ ନିଜ ମାଆ ଯମୁନାବେହେନଙ୍କୁ ହରାଇସାରିଥିଲେ । ଦେଶାଇ ତେର ବର୍ଷ ବୟସରେ ଦୁର୍ଗାବେହେନଙ୍କୁ ବିବାହ କରିଥିଲେ । ସେ ସୁରଟ ଉଚ୍ଚବିଦ୍ୟାଳୟରେ ସ୍କୁଲଶିକ୍ଷା ଏବଂ ଏଲଫିନଷ୍ଟୋନ କଲେଜରୁ ମହାବିଦ୍ୟାଳୟ ଶିକ୍ଷା ଗ୍ରହଣ କରିଥିଲେ । ୧୯୧୩ ମସିହାରେ ସେ ନିଜ ଶିକ୍ଷା ସମ୍ପନ୍ନ କରି ବମ୍ବେର ସେଣ୍ଟ୍ରାଲ କୋପରେଟିଭ ବ୍ୟାଙ୍କରେ ଇନ୍ସପେକ୍ଟର ଚାକିରୀ କରିଥିଲେ ।
## ମହାତ୍ମାଗାନ୍ଧିଙ୍କ ନିଜସ୍ୱ ସଚିବ 
ନିଜ ଅନୁବାଦିତ ବହିର ପ୍ରକାଶନ ପାଇଁ ମହାଦେବ ଦେଶାଇ ୧୯୧୫ ମସିହାରେ ମହାତ୍ମାଗାନ୍ଧୀଙ୍କୁ ଭେଟିଥିଲେ । ୟଙ୍ଗ ଇଣ୍ଡିଆ, ନବଜୀବନ, ହରିଜନବନ୍ଧୁ ଆଦି ମହାତ୍ମାଗାନ୍ଧୀଙ୍କ ପତ୍ରିକାମାନଙ୍କରେ ସେ ଜଣେ ନିୟମିତ ସହାୟକ ଥିଲେ ।
## ଆଧାର 
## ଆହୁରି ଦେଖିପାରିବେ 
* The Diary of Mahadev Desai Vol I
ଶ୍ରେଣୀ:ଭାରତ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୮୯୨ ଜନ୍ମ
ଶ୍ରେଣୀ:୧୯୪୨ ମୃତ୍ୟୁ
ଶ୍ରେଣୀ:ଗାନ୍ଧୀବାଦୀ
କିଶନ ପଟ୍ଟନାୟକ

**କିଶନ ପଟ୍ଟନାୟକ**(୩୦ ଜୁନ ୧୯୩୦ - ୨୭ ସେପ୍ଟେମ୍ବର ୨୦୦୪), ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ରାଜନେତା, ଲେଖକ, କର୍ମକର୍ତ୍ତା । ସେ ୩ୟ ଲୋକ ସଭା ନିର୍ବାଚନରେ ସମ୍ବଲପୁରରୁ ପ୍ରଜା ସୋସୋଲିଷ୍ଟ ଦଳ ତରଫରୁ ନିର୍ବାଚନ ଲଢ଼ି ବିଜୟ ହୋଇଥିଲେ । ସେ ସାମୟିକ ବାର୍ତ୍ତା ନାମକ ଏକ ମାସିକ ହିନ୍ଦୀ ପତ୍ରିକାର ଶୁଭାରମ୍ଭ କରିଥିଲେ ଏବଂ ସମ୍ପାଦନା କରିଥିଲେ । 

## ପ୍ରାରମ୍ଭିକ ଜୀବନ
କିଶନ ପଟ୍ଟନାୟକ କଳାହାଣ୍ଡି ଜିଲ୍ଲାର କାଶିପୁରଠାରେ ଜନ୍ମଗ୍ରହଣ କରିଥିଲେ । ଏହି ସ୍ଥାନଟି ଜଙ୍ଗଲଦ୍ୱାରା ପରିବେଷ୍ଟିତ । ଛୋଟବେଳେ ସେ ତାଟିଘେରା ନାମକ ଏକ ବିଦ୍ୟାଳୟରେ ଯୋଗ ଦେଇଥିଲ, ଯେଉଁଠାରେ ତାଙ୍କର ବାପା ଜଣେ ଶିକ୍ଷକ ରୂପେ କାର୍ଯ୍ୟ କରୁଥିଲେ । ୧୯୪୬ ମସିହାରେ ସେ ବଲାଙ୍ଗୀରର ରାଜେନ୍ଦ୍ର କଲେଜରେ ଯୋଗ ଦେଇଥିଲେ । ଏହାପୂର୍ବରୁ ସେ ଭବାନୀପାଟଣାଠାର ତାଙ୍କର ମାମୁଁଘରେ ରହି ସ୍କୁଲରେ ପଢ଼ୁଥିଲେ । ଏହାପରେ ସେ ନାଗପୁରର ଏକ ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରିଥିଲେ । ୧୯୫୧ ମସିହାରେ ସେ ପୁଣିଥରେ ଭବାନୀପାଟଣା ଫେରିଥିଲେ ଏବଂ ବ୍ରଜ ମୋହନ ଉଚ୍ଚ ବିଦ୍ୟାଳୟରେ ଶିକ୍ଷକତା କରିବା ଆରମ୍ଭ କରିଥିଲେ ।

## ସମାଜସେବା
କିଶନ ପ୍ରଥମେ ଗଡ଼ଜାତ ମିଶ୍ରଣ ଆନ୍ଦୋଳନରେ ଯୋଗ ଦେଇଥିଲେ । ସେ ରାମ ମନୋହର ଲୋହିଆଙ୍କ  ଆଦର୍ଶରେ ଅନୁପ୍ରାଣିତ ଥିଲେ ଏବଂ ତାଙ୍କ ନିର୍ଦ୍ଦେଶରେ ହାଇଦ୍ରାବଦରୁ ପ୍ରକାଶିତ *ମ୍ୟାନ୍‌କାଇଣ୍ଡ* ପତ୍ରିକାର ସମ୍ପାଦକ ଭାବରେ କାମ କରିଥିଲେ । ବରଗଡ଼ର ଚାଷୀ ଆନ୍ଦୋଳନରେ ସେ ସକ୍ରିୟ ଭାବରେ ଜଡ଼ିତ ଥିଲେ ଏବଂ ୧୯୬୨ ମସିହାରେ, ବରଗଡ଼ର ଏସ୍‌‌ଡିଓ ଅଫିସ୍ ଅକ୍ତିଆର କରି ଗିରଫ ହୋଇଥିଲେ । କଳାହାଣ୍ଡି ଜିଲ୍ଲାରେ ଅନାହାରରେ ଅନେକ ମୃତ୍ୟ ହେବାପରେ କିଶନ ପଟ୍ଟନାୟକ ୧୯୮୯ ମସିହାରେ ଓଡ଼ିଶା ସରକାରଙ୍କ ଉପରେ ଏକ ମକୋଦ୍ଦମା କରିଥିଲେ ।

## ରାଜନୀତି
୧୯୬୨ ମସିହାରେ ମାତ୍ର ୨୭ ବର୍ଷ ବୟସରେ କିଶନ ପଟ୍ଟନାୟକ କିଶନ ପଟ୍ଟନାୟକ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ସେ ସେହିସମୟର ସର୍ବକନିଷ୍ଠ ଲୋକ ସଭା ସଭ୍ୟ । ୧୯୬୨ ମସିହାରେ ସେ ଚାଷୀ ଆନ୍ଦୋଳନ ପାଇଁ ଗିରଫ ହୋଇଥିବାବେଳେ ଏହି ନିର୍ବାଚନ ଅନୁଷ୍ଠିତ ହୋଇଥିଲା ଏବଂ ସେ ଜେଲ୍‌ରୁ ଥାଇ ପ୍ରାର୍ଥୀପତ୍ର ଦାଖଲ କରିବା ସହିତ ନିର୍ବାଚନୀ ପ୍ରଚାର ପାଇଁ ବାହାରକୁ ନ ଆସି ଏହି ନିର୍ବାଚନ ଜିତିଥିଲେ । ଗଣନାଥ ପ୍ରଧାନ ଓ ସଜ୍ଜନ ମିତ୍ତଲ ତାଙ୍କ ନିର୍ବାଚନୀ ଏଜେଣ୍ଟ ଥିଲେ । ଏହି ନିର୍ବାଚନରେ ସେ କଂଗ୍ରେସ ପ୍ରାର୍ଥୀ ବିନୋଦ ବିହାରୀ ଦାସ ଓ ଗଣତନ୍ତ୍ର ପରିଷଦର ପ୍ରାର୍ଥୀ ଗଙ୍ଗାଭୂଷଣ ପଣ୍ଡାଙ୍କୁ ପରାସ୍ତ କରିଥିଲେ ।

## ଆଧାର
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଗୋପୀନାଥ ବର୍ଦ୍ଦୋଳି

**ଗୋପୀନାଥ ବର୍ଦ୍ଦୋଳି** (୧୮୯୦–୧୯୫୦) ଥିଲେ ଆସାମର ପ୍ରଥମ ମୁଖ୍ୟମନ୍ତ୍ରୀ । ଭାରତର ସ୍ୱାଧୀନତା ପୂର୍ବରୁ ବ୍ରିଟିଶ ରାଜତ୍ୱ ଭାରତରେ ଆସାମର ମୁଖମନ୍ତ୍ରୀ ରହିଥିବା ଏହି ନେତା ଜଣକ ଥିଲେ ଜଣେ ଆଗଧାଡ଼ିର ସ୍ୱାଧୀନତା ସଂଗ୍ରାମୀ । ସେ ଗାନ୍ଧୀଙ୍କ ଅହିଂସା ନୀତିର ଜଣେ ପ୍ରମୁଖ ସମର୍ଥକ ଥିଲେ ଏବଂ ଏହାକୁ ଏକ ରାଜନୈତିକ ଅସ୍ତ୍ର ରୂପେ ବ୍ୟବହାର କରିଥିଲେ । ତାଙ୍କ ନିଃସ୍ୱାର୍ଥପର ସେବା ଯୋଗୁଁ ଆସାମର ତତ୍କାଳୀନ ରାଜ୍ୟପାଳ ଜୟରାମ ଦାସ ଦଉଲତରାମ ତାଙ୍କୁ "ଲୋକପ୍ରିୟ" ଉପାଦ୍ଧିରେ ସମ୍ମାନିତ କରିଥିଲେ ।
## ବାଲ୍ୟ ଜୀବନ ଓ ଶିକ୍ଷା 
ଗୋପୀନାଥ ବର୍ଦ୍ଦୋଳି ଆସାମର ରାହାଠାରେ ୧୦ ଜୁନ ୧୮୯୦ରେ ଜନ୍ମଗ୍ରହଣ କରିଥିଲେ । ବାପା ଥିଲେ ବୁଦ୍ଧେଶ୍ୱର ବର୍ଦ୍ଦୋଳି ଏବଂ ମାଆ ପ୍ରାଣେଶ୍ୱରୀ ବର୍ଦ୍ଦୋଳି । ମାତ୍ର ୧୨ ବର୍ଷ ବୟସରେ ତାଙ୍କର ମାତୃ ବିୟୋଗ ଘଟିଲା । ୧୯୦୭ ମସିହାରେ ମାଟ୍ରିକ ପାସ କରିସାରି ସେ ଉଚ୍ଚଶିକ୍ଷା ନିମିତ୍ତ କଟନ ମହାବିଦ୍ୟାଳୟରେ ଦାଖଲ ହେଲେ । ୧୯୦୯ ମସିହାରେ ଇଣ୍ଟରମିଡିୟଟ ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ କରି କଲିକତାର ପ୍ରଖ୍ୟାତ ସ୍କଟିସ ଚର୍ଚ୍ଚ କଲେଜରେ ପଢ଼ିଲେ ଏବଂ ସେଠାରୁ ୧୯୧୧ ମସିହାରେ ସ୍ନାତକ ଡିଗ୍ରୀ ହାସଲ କଲେ । ତାପରେ ସେ କଲିକତା ବିଶ୍ୱବିଦ୍ୟାଳୟରୁ ସ୍ୱାତକୋତ୍ତର (କଳା) ଶିକ୍ଷା ୧୯୧୪ରେ ସମାପ୍ତ କରି ତିନି ବର୍ଷ ପାଇଁ ଆଇନ ଶିକ୍ଷା ଗ୍ରହଣ କଲେ । ହେଲେ ଆଇନ ଶିକ୍ଷାର ଶେଷ ପରୀକ୍ଷାରେ ନ ବସି ସେ ଗୁଆହାଟୀ ଫେରିଆସିଲେ । ତାପରେ ସେ ତରୁଣ ରାମ ଫୁକନଙ୍କ ଅନୁରୋଧ କ୍ରମେ ସୋନାରାମ ହାଇସ୍କୁଲରେ ପ୍ରଧାନ ଶିକ୍ଷକ ଭାବେ ଏକ ଅସ୍ଥାୟୀ ଚାକିରି କଲେ । ସେହି ସମୟରେ ସେ ଆଇନ ପରୀକ୍ଷା ଦେଇ ପାସ କଲେ ଏବଂ ଗୁଆହାଟୀରେ ଓକିଲାତି ଆରମ୍ଭ କଲେ ।

## ରାଜନୀତି ଓ ସ୍ୱାଧୀନତା ସଂଗ୍ରାମ 
ପରାଧୀନ ଭାରତରେ ଆସାମ ଆସୋସିଏସନ ଥିଲା ଆସାମର ଏକମାତ୍ର ରାଜନୈତିକ ସଂଗଠନ । ତେବେ ୧୯୨୨ରେ ଭାରତୀୟ ଜାତୀୟ କଂଗ୍ରେସର ଏକ ଶାଖାଭାବେ ଆସାମ କଂଗ୍ରେସ ଗଠନ ହେଲା । ଗୋପୀନାଥ ବର୍ଦ୍ଦୋଳି ସେହି ବର୍ଷ ଭାରତୀୟ ଜାତୀୟ କଂଗ୍ରେସର ଏକ ସ୍ୱେଚ୍ଛାସେବୀଭାବେ ଯୋଗ ଦେଇ ଏବଂ ସ୍ୱାଧୀନତା ସଂଗ୍ରାମରେ ସକ୍ରିୟ ଭୂମିକା ନେଇ ତାଙ୍କ ରାଜନୈତିକ ଜୀବନର ଅୟମାରମ୍ଭ କଲେ । ସେ ଅସହଯୋଗ ଆନ୍ଦୋଳନରେ ଭାଗ ନେଇ ଏକ ବର୍ଷ ପାଇଁ ଜେଲ ଯାଇଥିଲେ । ଚୌରୀ ଚଉରା ହତ୍ୟାକାଣ୍ଡ ପରେ ଅସହଯୋଗ ଆନ୍ଦୋଳନ ବନ୍ଦ ଘୋଷଣା ହେଲା ଏବଂ ଫଳରେ ସେ ଫେରିଆସି ଓକିଲାତି ଆରମ୍ଭ କଲେ । ୧୯୩୦ରୁ ୧୯୩୩ ଯାଏଁ ସେ ନିଜକୁ ସମସ୍ତ ରାଜନୈତିକ କାର୍ଯ୍ୟକଳାପରୁ ଦୁରେଇ ରଖିଲେ । ଏହାପରେ ଗୁଆହାଟି ମୁନିସିପାଲ ବୋର୍ଡ ଓ ଲୋକାଲ ବୋର୍ଡର ସଦସ୍ୟ ହେବାପରେ ସେ ବିଭିନ୍ନ ସାମାଜିକ  କାର୍ଯ୍ୟକ୍ରମରେ ନିଜକୁ ସାମିଲ କଲେ । ଏହା ବାଦ ସେ ଆସାମ ପାଇଁ ଏକ ଅଲଗା ବିଶ୍ୱବିଦ୍ୟାଳୟ ଏବଂ ଅଲଗା ଉଚ୍ଚ ନ୍ୟାୟାଳୟର ଦାବୀ କରିଆସୁଥିଲେ ।

## ମୁଖ୍ୟମନ୍ତ୍ରୀ ଭାବେ 
ଭାରତ ସ୍ୱାଧୀନତା ପାଇବା ପରେ ଗୋପୀନାଥ ବର୍ଦ୍ଦୋଳି ସର୍ଦ୍ଦାର ବଲ୍ଲଭଭାଇ ପଟେଲଙ୍କ ସହ ମିଶି ଗୋଟିଅ ପଟେ ଚୀନା ଏବଂ ଅନ୍ୟ ପଟେ ପାକିସ୍ଥାନ ହାତରୁ ଆସାମର ସଂପ୍ରଭୁତା ସୁରକ୍ଷିତ କରିବା ଦିଗରେ କାର୍ଯ୍ୟ କଲେ । ଭାରତ ବିଭାଜନ ପରେ ପାକିସ୍ଥାନରୁ ପୂର୍ବ ପାକିସ୍ଥାନକୁ ପଳାୟନ କରୁଥିବା ଶରଣାର୍ଥୀମାନଙ୍କର ପୁନର୍ବାସ ପାଇଁ କାର୍ଯ୍ୟ କଲେ । ସ୍ୱାଧୀନୋତ୍ତର ଭାରତରେ ସାଂପ୍ରଦାୟୀକ ସଦଭାବ ରକ୍ଷାପାଇଁ ସେ ନିରବଚ୍ଛିନ୍ନ ଉଦ୍ୟମ କରିଆସୁଥିଲେ । ହୌହାଟୀ ବିଶ୍ୱବିଦ୍ୟାଳୟ, ଆସାମ ଉଚ୍ଚ ନ୍ୟାୟାଳୟ, ଆସାମ ଭେଷଜ ମହାବିଦ୍ୟାଳୟ ତଥା ଆସାମ ପ୍ରାଣୀଧନ ମହାବିଦ୍ୟାଳୟ ପ୍ରତିଷ୍ଠାରେ ତାଙ୍କର ଉଦ୍ୟମ ପ୍ରସଂଶନୀୟ । ସେ ଜଣେ ପ୍ରତିଭାବାନ ଲେଖକ । ଜେଲରେ ଥିବାବେଳେ ସେ ଲେଖିଥିବା ବହିଗୁଡିକ ମଧ୍ୟରେ ଅନାଶକ୍ତିଯୋଗ, ଶ୍ରୀରାମଚନ୍ଦ୍ର, ହଜରତ ମହମ୍ମଦ ଏବଂ ବୁଦ୍ଧଦେବ ଅନ୍ୟତମ । ସାରାଜୀବନ ସେ ଗାନ୍ଧୀଙ୍କ ନୀତି ଓ ଆଦର୍ଶରେ ଅନୁପ୍ରାଣିତ ହୋଇଥିଲେ । ଏକ ସରଳ ଜୀବନ ଯାପନ କରୁଥିବା ଏହି ମହାନ ବ୍ୟକ୍ତିତ୍ୱ ୫ ଅଗଷ୍ଟ ୧୯୫୦ ଦିନ ମୃତ୍ୟୁବରଣ କଲେ । 

୧୯୯୯ ମସିହାରେ ଗୋପୀନାଥ ବର୍ଦ୍ଦୋଳିଙ୍କୁ ମରଣୋତ୍ତର ଭାବେ ଭାରତ ରାତ୍ନ ଉପାଦ୍ଧିରେ ସମ୍ମାନିତ କରାଯାଇଛି  । ତାଙ୍କ ସମ୍ମାନାର୍ଥେ ଭାରତର ପାର୍ଲିଆମେଣ୍ଟରେ ତାଙ୍କର ଏକ ପୂର୍ଣ୍ଣ ଅବୟବ ପ୍ରତିମୂର୍ତ୍ତୀ ୧ ଅକ୍ଟୋବର ୨୦୦୨ ଦିନ ତତକାଳୀନ ପ୍ରଧାନମନ୍ତ୍ରୀ  ଅବଦୁଅ କାଲାମଙ୍କ ଦ୍ୱାର ଅନାବରଣ କରାଯାଇଛି । 

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୮୯୦ ଜନ୍ମ
ଶ୍ରେଣୀ:୧୯୫୦ ମୃତ୍ୟୁ
ଶ୍ରେଣୀ:ଭାରତ ରତ୍ନ ସମ୍ମାନିତ
ଶ୍ରେଣୀ:ଆସାମର ମୁଖ୍ୟମନ୍ତ୍ରୀ
ପ୍ଳାସେଣ୍ଟାଲ ଆବରପସନ

**ପ୍ଳାସେଣ୍ଟାଲ ଆବରପସନ** (ଇଂରାଜୀ ଭାଷାରେ **Placental abruption**) ନାମ ଦିଆଯାଏ ଯେତେବେଳେ ପ୍ରସବ ପୂର୍ବରୁ ଜରାୟୁରୁ (uterus) ପ୍ଲାସେଣ୍ଟା (placenta) ବିଛିନ୍ନ ହୋଇଯାଏ । ସାଧାରଣ ଭାବରେ ଏହା ପ୍ରାୟ ଗର୍ଭାବସ୍ଥାର ୨୫ ସପ୍ତାହ ବେଳକୁ ହୁଏ । ଏହି ରୋଗକୁ ଗର୍ଭର ଜଟିଳତା (complication of pregnancy) ଶ୍ରେଣୀର ଅନ୍ତର୍ଭୁକ୍ତ କରାଯାଏ ।  ରୋଗୀର ଅବସ୍ଥା ସ୍ଥିର ଥିଲେ ଯୋନୀପଥ ପ୍ରସବ (vaginal delivery) କରାଯାଏ ଅନ୍ୟଥା ସିଜରିଆନ ସେକସନ (cesarean section) କରିବାକୁ ଉପଦେଶ ଦିଆଯାଏ । ଯୋନୀପଥ ରକ୍ତସ୍ରାବର ସର୍ବାଧିକ କାରଣ ପ୍ଲାସେଣ୍ଟା ପ୍ରିଭିଆ (placenta previa) ଓ ଜରାୟୁ ଫାଟିବା (uterine rupture) ସ‌ହିତ ପ୍ଳାସେଣ୍ଟାଲ ଆବରପସନ ରୋଗର ନାମ ନିଆଯାଏ ।  ଆସନ୍ନ ପ୍ରସବ ସମୟରେ ୧୫% ଶିଶୁ ମୃତ୍ୟୁ ପ୍ଳାସେଣ୍ଟାଲ ଆବରପସନ ଯୋଗୁ ହୁଏ । 

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଆଜନ୍ମ ତୃଟି

**ଆଜନ୍ମ ତୃଟି** ବା ଜନ୍ମ ଦୋଷ ବା ଜନ୍ମଗତ ଅକ୍ଷମତା (ଇଂରାଜୀ ଭାଷାରେ **birth defect**, also known as a **congenital disorder**) ଏକ ରୋଗ ଯେଉଁଥିରେ ଯେଉଁ କାରଣରୁ ହେଉନା କାହିଁକି ଜନ୍ମରୁ ତୃଟି ଥାଏ ।  ଅକ୍ଷମତା ସାମାନ୍ୟରୁ ସାଂଘାତିକ ପର୍ଯ୍ୟନ୍ତ  ହୋଇପାରେ । ଜନ୍ମ ଦୋଷ ଦୁଇ ପ୍ରକାର ଥାଏ ଯଥା:- ଗଠନ ମୂଳକ ଦୋଷ ଯେଉଁଥିରେ ଦେହର ଆକାର ସମସ୍ୟା ଥାଏ ଓ କାର୍ଯ୍ୟକାରୀ ଦୋଷ (functional disorder) ଯେଉଁଥିରେ ଦେହର ଅଂଶ କାମ କରିବାରେ ସମସ୍ୟା ଦେଖାଯାଏ ।

ଆଜନ୍ମ ତୃଟି ହେବାର କାରଣ ମଧ୍ୟରେ ଜେନେଟିକ (genetic) ବା କ୍ରୋମୋଜୋମ ରୋଗ (chromosomal disorders), କେତେକ ଔଷଧ ବା ରାସାୟନିକ ଦ୍ରବ୍ୟ ସଂସ୍ପର୍ଶ ବା କେତେକ ଗର୍ଭାବସ୍ଥାର ସଂକ୍ରମଣ (infections during pregnancy) ଦାୟୀ ହୁଅନ୍ତି । ଫଲିକ ଏସିଡ (folic acid) ଅଭାବ, ମଦ୍ୟାପାନ (alcohol) ବା ଧୂମ୍ରପାନ (smoking), ଅଣନିୟନ୍ତ୍ରିତ ମଧୁମେହ, ୩୫ ବର୍ଷ ବୟସ ପରେ ମାଆ ହେବାରେ ଏହି ସଙ୍କଟ ସୃଷ୍ଟି ହୁଏ ।
 

ତୃଟି ଅନୁସାରେ ଚିକିତ୍ସା କରାଯାଏ । ସନ ୨୦୧୫ରେ ପ୍ରାୟ ୯୬ ନିୟୁତ ଲୋକଙ୍କର ଜନ୍ମ ତୃଟି ଥିଲା । କେବଳ ଯୁକ୍ତରାଷ୍ଟ୍ର ଆମେରିକାରେ ୩% ନବଜାତ ଶିଶୁଙ୍କଠାରେ ଏହା ଦେଖାଯାଏ । ଏହି ଚିହ୍ନଟ ଫଳରେ ସନ ୧୯୯୦ରେ ୭୫୧,୦୦୦ ମୃତ୍ୟୁ ହୋଇଥିବା ସ୍ଥଳେ ସନ ୨୦୧୫ରେ ଏହା କମିଯାଏ ୬୨୮,୦୦୦ ମୃତ୍ୟୁ ହୋଇଛି । 

## ଏହା ମଧ୍ୟ ଦେଖନ୍ତୁ 
* Malformative syndrome
* ICD-10 Chapter Q: Congenital malformations
* Idiopathic
* List of congenital disorders
* List of ICD-9 codes 740-759: Congenital anomalies
* March of Dimes
* Mitochondrial disease
* Supernumerary body part

 
## ଆଧାର
## ବାହ୍ୟ ଲିଙ୍କ 
* CDC’s National Center on Birth Defects and Developmental Disabilities

ଶ୍ରେଣୀ:ଚିକିତ୍ସା ବିଜ୍ଞାନ
ଭଗବାନ ଦାସ

**ଭଗବାନ ଦାସ** (୧୨ ଜାନୁଆରୀ ୧୮୬୯ - ୧୮ ସେପ୍ଟେମ୍ବର ୧୯୫୮) ଜଣେ ଭାରତୀୟ ଗଣ୍ୟମାନ୍ୟ ବ୍ୟକ୍ତିତ୍ୱ ତଥା ବ୍ରହ୍ମବିଦ୍ୟା ବିଶ୍ୱାସୀ । କିଛି ସମୟପାଇଁ ସେ ବ୍ରିଟିଶ ରାଜତ୍ୱ ଭାରତର କେନ୍ଦ୍ରୀୟ ବିଧାନ ସଭାର ସଦସ୍ୟ ଥିଲେ । ଭାରତୀୟ ସଂସ୍କୃତିର ଭିନ୍ନ ଭିନ୍ନ ଦିଗ ସହ ପରିଚିତ ସେବା ସହ ସେ ଭାରତୀୟ ସ୍ୱାଧୀନତା ସଂଗ୍ରାମରେ ସକ୍ରିୟ ଅଂଶ ଗ୍ରହଣ କରି ଅନେକ ବିପଦ ବରଣ କରିଥିଲେ । ତେବେ ସ୍ୱାଧୀନତା ଆନ୍ଦୋଳନରେ ହିଂସାର ପ୍ରୟୋଗକୁ ସେ ଘୋର ବିରୋଧ କରୁଥିଲେ । ୧୯୫୫ରେ ସେ ଭାରତ ରତ୍ନ ସମ୍ମାନରେ ସମ୍ମାନିତ ହୋଇଥିଲେ ।
## ପରିଚୟ 
ବାରଣାସୀର ଏକ ଅଗ୍ରୱାଲା ପରିବାରରେ ତାଙ୍କର ଜନ୍ମ । ସ୍ନାତକ ଡିଗ୍ରୀ ହାସଲ କରି collections bureauସେ ଜଣେ ସହକାରୀ ଭାବେ କାର୍ଯ୍ୟ କଲେ । ହେଲେ ପରେ ସେ ଅଧିକ ଅଧ୍ୟୟନ କରିବା ଉଦ୍ଦେଶ୍ୟରେ ଚାକିରି ଛାଡି ଦେଲେ । ଭଗବାନ ଦାସ ଆନି ବେସାନ୍ତଙ୍କ ଏକ ଭାଷଣରେ ପ୍ରଭାବିତ ହୋଇ ୧୮୯୪ ମସିହାରେ ଥିଓସୋଫିକାଲ ସୋସାଇଟିରେ ଯୋଗ ଦେଲେ । ୧୮୯୫ରେ ଏହି ସୋସାଇଟିର ବିଭାଜନ ପରେ ସେ ଆଦ୍ୟାର ଗୋଷ୍ଠୀ ସହ ସାମିଲ ହେଲେ । ଅସହଯୋଗ ଆନ୍ଦୋଳନ ସମୟରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଲେ ।

## ସାଂସ୍କୃତିକ ଅବଦାନ 
## ଆଧାର 
ଶ୍ରେଣୀ:୧୯୫୮ ମୃତ୍ୟୁ
ଶ୍ରେଣୀ:ଭାରତ ରତ୍ନ ସମ୍ମାନିତ
ଖାଁ ଅବଦୁଲ ଗଫର ଖାଁ

**ଅବଦୁଲ ଗଫର ଖାଁ** ବା ସୀମାନ୍ତ ଗାନ୍ଧୀ ବା ବଚ୍ଚା ଖାଁ ଜଣେ ଭାରତର ସ୍ୱାଧୀନତା ସଂଗ୍ରାମୀ ଥିଲେ ଯିଏ ଅହିଂସା ବଳରେ ଅଖଣ୍ଡ ଭାରତରୁ ବ୍ରିଟିଶ ଶାସନର ଅବସାନ କରିବାରେ ସହାୟତା କରିଥିଲେ । ସେ ଜଣେ ରାଜନୈତିକ ଏବଂ ଧାର୍ମିକ ଲୋକ ଥିଲେ ଯିଏ ଆଜୀବନ ଶାନ୍ତିବାଦୀ ଏବଂ ଇସଲାମ ଧର୍ମ ଅବଲମ୍ବନ କରିଥିଲେ । ସେ ଗାନ୍ଧୀଜୀଙ୍କର ଅହିଂସା ନୀତିର ଭରପୁର ସମର୍ଥନ କରିଥିଲେ ଏବଂ ନିଜେ ମଧ୍ୟ ଅହିଂସାପ୍ରେମୀ ଥିଲେ । ସେ ୧୯୨୯ ମସିହାରେ ଖୁଦାଇ ଖିଦମତ୍କର (ଭଗବାନଙ୍କର ସେବକ) ନାମକ ଆନ୍ଦୋଳନ ଆରମ୍ଭ କରିଥିଲେ । ଯାହାକି ବହୁମାତ୍ରାରେ ସଫଳ ହୋଇଥିଲା ।

ମୁସଲିମ ଲିଗଦ୍ୱାରା ମଗାଯାଇଥିବା ଭାରତ ବିଭାଜନକୁ ସେ ଦୃଢ଼ ରୂପେ ବିରୋଧ କରିଥିଲେ । ଖୁଦାଇ ଖିଡମତ୍କରର ନେତାମାନଙ୍କୁ ନପଚାରି ଯେବେ ଭାରତୀୟ ଜାତୀୟ କଂଗ୍ରେସ ଦେଶ ବିଭାଜନର ନିଷ୍ପତି ନେଇଥିଲା, ଏଥିରେ ଅସନ୍ତୁଷ୍ଟ ହୋଇ ସେ କହିଥିଲେ "ତମେମାନେ ଆମକୁ ଗଧିଆମାନଙ୍କ ପାଖକୁ ଫୋପାଡ଼ିଦେଇଛ" । ଜୁନ ମାସ ୧୯୯୪ରେ ସେ ପାଶୁନ ଜାତିନିମିତ୍ତ ଏକ ସ୍ୱତନ୍ତ୍ର ପ୍ରଦେଶ ପାଶୁନିସ୍ଥାନ ଦାବି କରିଥିଲେ । ହେଲେ ବ୍ରିଟିଶ ସରକାର ଏହି ଦାବିକୁ ଖାରଜ କରିଦେଇଥିଲେ ।

୧୯୮୪ ମସିହାରେ ସେ ଶାନ୍ତି ବିଭାଗରେ ନୋବେଲ ପୁରସ୍କାର ପାଇଁ ମନୋନୀତ ହୋଇଥିଲେ । ପରେ ୧୯୮୭ ମସିହାରେ ତାଙ୍କୁ ଭାରତର ସର୍ବୋଚ୍ଚ ସମ୍ମାନ ଭାରତ ରତ୍ନ ପ୍ରଦାନ କରାଯାଇଥିଲା । 

## ଗ୍ୟାଲେରି 

File:Gandhi at Peshawar meeting.jpg|ପେଶୱାର ସମ୍ମିଳନୀରେ ଗାନ୍ଧୀଜୀଙ୍କ ସହ ବଚ୍ଚା ଖାଁ 
File:Nv-army-gray BG.jpg|ଖୁଦାଇ ଖିଦମତ୍କର
File:Badshah Khan.jpg|ଗାନ୍ଧୀଜୀଙ୍କ ସହ ବଚ୍ଚା ଖାଁ 
File:Gandhi, Ghaffar Khan with a Khaksar leader.jpg|ଏକ ଖାକସର ନେତାଙ୍କ ସହ ଉଭୟ ଗାନ୍ଧୀ (୬ ମେ ୧୯୩୮)
File:Gandhi and Abdul Ghaffar Khan during prayer Cropped Brighter.jpg|ଏକ ପ୍ରାଥନାରେ ଉଭୟ ଗାନ୍ଧୀ 
File:Abdul Ghafar Khan, Nehru, and Sardar Patel 1946.jpg| ୧୯୪୬ ମସିହାରେ ପଟେଲଜୀ ଓ ନେହେରୁଙ୍କ ସହ ସୀମାନ୍ତ ଗାନ୍ଧୀ 
File:Sheikh, Nehru and Badshah Khan 1945.jpg|ଶେଇଖ ଅବଦୁଲ୍ଲାହ, ନେହେରୁ ଏବଂ ଅବଦୁଲ ଗଫର ଖାଁ
File:Gandhi and Abdul Gaffa Khan.jpg|ଦୁଇ ଗାନ୍ଧୀ 

## ଆଧାର 
ଶ୍ରେଣୀ:୧୮୯୦ ଜନ୍ମ
ଶ୍ରେଣୀ:୧୯୮୮ ମୃତ୍ୟୁ

ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଗାନ୍ଧୀବାଦୀ
ଶ୍ରେଣୀ:ଭାରତ ରତ୍ନ ସମ୍ମାନିତ
ଆଲ୍ଲୁରୀ ସୀତାରାମ ରାଜୁ

ଆନ୍ଧ୍ରପ୍ରଦେଶରେ ଜନ୍ମିତ **ଆଲ୍ଲୁରୀ ସୀତାରାମ ରାଜୁ**  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ । ବ୍ରିଟିଶ ସରକାରଦ୍ୱାରା ଲାଗୁ କରାଯାଇଥିବା "୧୮୮୨ Madras Forest Act "ର ବିରୁଦ୍ଧରେ ରାଜୁଙ୍କ ନେତୃତ୍ୱରେ ରମ୍ପା ବିଦ୍ରୋହର ସୂତ୍ରପାତ ହୋଇଥିଲା । ସ୍ଥାନୀୟ ଅଞ୍ଚଳରେ ବିଦ୍ରୋହକୁ ସମର୍ଥନ କରୁଥିବା ଲୋକଙ୍କ ମଧ୍ୟରେ ସେ ମାନ୍ୟମ ଭୀରୁଡୁ (ଜଙ୍ଗଲ ବୀର) ନାଆଁରେ ସେ ବେଶ ଜଣାଶୁଣା ଥିଲେ ।
## ପରିଚୟ 
ସିତାରାମ ରାଜୁଙ୍କ ଜନ୍ମ ସ୍ଥାନ ଓ ଜନ୍ମ ତାରିଖ ବିଷୟରେ ଭିନ୍ନ ଭିନ୍ନ ତଥ୍ୟ ଥିଲେ ବି ଅନେକଙ୍କ ମତରେ ୪ ଜୁଲାଇ ୧୮୯୭ ମସିହାରେ ବିଶାଖାପାଟଣା ଜିଲ୍ଲାର ଭିମୁନୀପାଟଣାଠାରେ ତାଙ୍କ ଜନ୍ମ ।ମାତ୍ର ବାର ବର୍ଷ ବୟସରେ ସେ ପିତାଙ୍କୁ ହରାଇ କକାଙ୍କ ପାଖରେ ପ୍ରଥମେ ନାରସାପୁର ଓ ପରେ କୋଭାଡା ଯାଇ ରହିଥିଲେ । ପିଲାଟି ଦିନରୁ ପାଠ ପଢ଼ାରେ ତାଙ୍କର ବିଶେଷ ରୁଚି ନ ଥିଲେ ବି ବେଦାନ୍ତ, ଯୋଗ ଆଦି ବିଷୟ ଶିଖିବାରେ ତାଙ୍କର ଆଗ୍ରହ ପ୍ରକାଶ ପାଇଥିଲା । 1918ରେ ଟୁନିରେ ରହଣି ବେଳେ ସେ ସମୟ ସମୟରେ ଜଙ୍ଗଲ ଭିତରେ ବୁଲି ଯାଆନ୍ତି । ଏହି ସମୟରେ ସେ ଜଙ୍ଗଲରେ ବସକରୁଥିବା ଜନଜାତିଙ୍କ ଦୁର୍ଦ୍ଦଶା ଦେଖି ପାରିଥିଲେ ।ଏହାପରେ ସେ ପାଠ ପଢ଼ା ଛାଡି ଜନଜାତିଙ୍କ ସେବାରେ ଲାଗିପଡିଲେ ।

## ସଂଗ୍ରାମୀ ଜୀବନ 
ବ୍ରିଟିଶ ସରକାର "1882 Madras Forest Act" ଲାଗୁ କରି ଜଙ୍ଗଲରେ ପୋଡ଼ୁ ଚାଷ କରି ପେଟ ପୋଷୁଥିବା ଜନଜାତି ବର୍ଗର ଲୋକଙ୍କ ଜଙ୍ଗଲରେ ବିଚରଣ କରିବା ଉପରେ କଟକଣା ଲାଗୁ କରିଦେଲେ । ଏହି ଜନ ବିରୋଧୀ ଆଇନ ବିରୁଦ୍ଧରେ ରାଜୁ ପୂର୍ବ ଗୋଦାବରୀ ଏବଂ ବିଶାଖାପାଟଣା ଜିଲ୍ଲାର ସୀମାବର୍ତ୍ତୀ ଅଞ୍ଚଳରେ ବିଦ୍ରୋହର (ରମ୍ପା ବିଦ୍ରୋହ)ନେତୃତ୍ୱ ନେଲେ । ତତ୍କାଳୀନ ବଙ୍ଗଳାର ଅନେକ ସ୍ୱାଧୀନତା ସଂଗ୍ରାମୀଙ୍କ ଦେଶପ୍ରେମରେ ଉଦବୃଦ୍ଧ ହୋଇ ସେ ଚିନ୍ତାପଲ୍ଲୀ, ରାମ୍ପଗେଡା ଭରାମ, ଡମାନ୍ନା ପଲ୍ଲୀ, କ୍ରିଷ୍ଣା ଦେବୀ ପେଟା, ରାଜାଭମାଙ୍ଗୀ, ନରସିପାଟନାମ ତଥା ଆନ୍ନଭରାମ ଇତ୍ୟାଦି ଅଞ୍ଚଳରେ ଥାନା ଆକ୍ରମଣ କରିଥିଲେ । ରାଜୁ ଏବଂ ତାଙ୍କ ସହଯୋଗୀ ବ୍ରିଟିଶ ବାହିନୀର ବନ୍ଧୁକ, ଗୋଳବାରୁଦ ଛଡ଼ାଇ ନେବା ସହ ଅନେକ ପୋଲିସ ଅଫିସରଙ୍କୁ ହତ୍ୟା କରିଥିଲେ ।
### ମୃତ୍ୟୁ 
ବ୍ରିଟିଶ ସରକାର ରାଜୁଙ୍କୁ ଧରିବା ପାଇଁ ବିଶାଖାପାଟଣା ଜିଲ୍ଲାର ତତ୍କାଳୀନ କଲେକ୍ଟର ରଦର ଫୋର୍ଡଙ୍କୁ ନିର୍ଦ୍ଦେଶ ଦେବା ପରେ ରାଜୁଙ୍କ ସହଯୋଗୀ ସୂର୍ଯ୍ୟ ନାରାୟଣ ରାଜୁ (ଆଗିରାଜୁ ନାମରେ ଖ୍ୟାତ)ଗିରଫ ହେଲେ । ଏହାପରେ ରାଜୁଙ୍କୁ ଧରିବାରେ ବ୍ରିଟିଶ ସରକାର ସଫଳ ହେଲେ । ରାଜୁଙ୍କ ଏକ ଗଛରେ ବାନ୍ଧି ଗୁଳି ବିଦ୍ଧ କରି ହତ୍ୟା କରାଯାଇଥିଲା । ରାଜୁଙ୍କୁ ଧରିବାରେ ସଫଳ ହୋଇଥିବା ପୋଲିସ ଅଫିସର ଜଣ ଜ୍ଞାନେଶ୍ୱର ରାଓଙ୍କୁ ଇଂରେଜ ସରକାର "ରାଓ ବାହାଦୁର" ଉପାଧିରେ ସମ୍ମାନିତ କରିଥିଲେ । 

## ସଂସ୍କୃତିରେ ରାଜୁଙ୍କ ସ୍ମୃତି 
୧୯୮୬ ମସିହାରେ ଭାରତୀୟ ଡାକ ବିଭାଗ ରାଜୁଙ୍କ ସମ୍ମାନାର୍ଥେ ଏକ ଡାକ ଟିକଟ ଜାରି କରିଛନ୍ତି । ରାଜୁଙ୍କ ଜୀବନିକୁ ନେଇ ତେଲୁଗୁ ଚଳଚ୍ଚିତ୍ର "ଆଲ୍ଲୁରି ସୀତାରାମ ରାଜୁ " ମୁକ୍ତିଲାଭ କରିଥିଲା ଯେଉଁଥିରେ ତେଲୁଗୁ ଅଭିନେତା କ୍ରିଷ୍ଣା, ରାଜୁଙ୍କ ଭୂମିକାରେ ଅଭିନୟ କରିଛନ୍ତି । ଆନ୍ଧ୍ର ପ୍ରଦେଶ ସରକାରଙ୍କଦ୍ୱାରା ରାଜୁଙ୍କ ଜନ୍ମଦିନ ୪ ଜୁଲାଇକୁ ସରକାରୀ ଉତ୍ସବ ଭାବେ ପାଳନ କରାଯାଉଛି । ଏଳୁରୁସ୍ଥିତ କ୍ରିକେଟ ଷ୍ଟାଡିୟମ ରାଜୁଙ୍କ ସମ୍ମାନାର୍ଥେ Alluri Sitarama Raju Cricket Stadium ନାମରେ ନାମିତ । ୯ ଅକ୍ଟୋବର ୨୦୧୭ରେ ସାଂସଦ ଥୋଟା ନରସିଂହମ ଓ ଭି ବିଜୟସାଇ ରେଡ୍ଡିଙ୍କ ଅନୁରୋଧ କ୍ରମେ ରାଜୁଙ୍କ ସ୍ୱାଧୀନତା ସଂଗ୍ରାମୀର ମାନ୍ୟତା ପ୍ରଦାନ କରି ଭାରତର ପାର୍ଲିଆମେଣ୍ଟ ପରିସରରେ ରାଜୁଙ୍କ ପ୍ରତିମୂର୍ତ୍ତି ସ୍ଥାପିତ ହୋଇଛି ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୮୯୦ ଜନ୍ମ
ଶ୍ରେଣୀ:୧୯୨୪ ମୃତ୍ୟୁ
ଶ୍ରେଣୀ:ତେଲୁଗୁ ଲୋକ
ପ୍ଲାସେଣ୍ଟା ପ୍ରିଭିଆ

**ପ୍ଲାସେଣ୍ଟା ପ୍ରିଭିଆ** (ଇଂରାଜୀ ଭାଷାରେ **Placenta praevia**) ନାମ ଦିଆଯାଏ ଯେତେବେଳେ ଜରାୟୁର (uterus) ସର୍ଭିକ୍ସ ଦ୍ୱାର (cervical opening) ପାଖରେ ପ୍ଲାସେଣ୍ଟା (placenta) ସଂଯୁକ୍ତ ହୋଇଥାଏ । ମୂଖ୍ୟ ଲକ୍ଷଣରେ ଗର୍ଭାବସ୍ଥାର ଦ୍ୱିତୀୟାର୍ଦ୍ଧରେ ଯୋନୀପଥ ରକ୍ତସ୍ରାବ (vaginal bleeding in the second half of pregnancy) ହୁଏ । ଚାରି ଥର ସିଜରିଆନ ସେକସନ ହେବା ପରେ ଏହା ୧୦% ଗର୍ଭିଣୀଙ୍କୁ ଆକ୍ରମଣ କରେ । ବିଂଶ ଶତାବ୍ଦୀର ଶେଷ ଭାଗ ଓ ଏକବିଂଶ ଶତାବ୍ଦୀର ପ୍ରାରମ୍ଭରେ ଏହି ସଂଖ୍ୟା ବଢ଼ୁଥିବା ଦେଖାଯାଉଛି । ଏହି ରୋଗ ବିଷୟ ପ୍ରଥମେ ସନ ୧୬୮୫ରେ ପଲ ପୋର୍ଟାଲଙ୍କଦ୍ୱାରା ବର୍ଣ୍ଣନା କରାଯାଇଥିଲା ।

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଅନ୍ୟାୟ ସହିବି ନାହିଁ

**ଅନ୍ୟାୟ ସହିବି ନାହିଁ**, ୧୯୮୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁରେଶ ମହାନ୍ତି ଏବଂ ଜୀତେନ୍ଦ୍ର । ରତିକାନ୍ତ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ଶର୍ମା ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଶ୍ରୀରାମ ପଣ୍ଡା, ଉତ୍ତମ ମହାନ୍ତି, ଦେବୁ ବୋଷ, ଦେବୁ ବ୍ରହ୍ମା, ମାମିନା, ବୀରେନ ରାଉତରାୟ, ସ୍ନେହାଜ କୁଡ଼ିଆ, ବିନାୟକ ମିଶ୍ର, ଜୀତେନ ସିଂହ, ଜୟା ବି., ରୁନୁ ପରିଜା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଶ୍ରୀରାମ ପଣ୍ଡା
* ଉତ୍ତମ ମହାନ୍ତି
* ଦେବୁ ବୋଷ
* ଦେବୁ ବ୍ରହ୍ମା
* ମାମିନା
* ବୀରେନ ରାଉତରାୟ
* ସ୍ନେହାଜ କୁଡ଼ିଆ
* ବିନାୟକ ମିଶ୍ର
* ଜୀତେନ ସିଂହ
* ଜୟା ବି.
* ରୁନୁ ପରିଜା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ଶିବବ୍ରତ ଦାସ, ବନବିହାରୀ ପଣ୍ଡା, ରଘୁନାଥ ରାଉତ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ, ଶବ୍ୱିର କୁମାର, ସ୍ୱାଗତିକା ରଥ, ତାନସେନ ସିଂହ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୭ର ଓଡ଼ିଆ କଥାଚିତ୍ର
ପୁଲ୍‌ଡ ଏଲବୋ

**ପୁଲ୍‌ଡ ଏଲବୋ** (ଇଂରାଜୀ ଭାଷାରେ **pulled elbow**, ଅନ୍ୟ ନାମ ରାଡିଆଲ ହେଡ (radial head) ସବଲକ୍ସେସନ **radial head subluxation**) ସାଧାରଣତଃ ପ୍ରଭାବିତ ପିଲା ନିଜର ହାତକୁ ସାମାନ୍ୟ ବଙ୍କା ରଖି ନିଜ ଦେହ ପାଖରେ ଜାକିରଖେ ।

## ଆଧାର 
## ବାହ୍ୟ ଲିଙ୍କ 
* FPNotebook

ଶ୍ରେଣୀ:ଚିକିତ୍ସା ବିଜ୍ଞାନ
ମାଣିକ (ଓଡ଼ିଆ କଥାଚିତ୍ର)

**ମାଣିକ**, ୧୯୮୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଯୋଗେନ୍ଦ୍ର ମହାପାତ୍ର ଓ ପୂର୍ଣ୍ଣ ମହାପାତ୍ର । ପ୍ରେମାଞ୍ଜନ ମହାନ୍ତି ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ଆର୍. ଅସରର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ଓଡ଼ିଶାର ଆରାଧ୍ୟ ଦେବତା ଶ୍ରୀ ଜଗନ୍ନାଥଙ୍କର କାଞ୍ଚି ଅଭିଯାନ ସମୟର କିମ୍ବଦନ୍ତୀ କାହାଣୀ ମାଣିକ ଗଉଡ଼ୁଣୀ ଉପରେ ଆଧାରିତ ।

ବିଜୟ ମହାନ୍ତି, ତନ୍ଦ୍ରା ରାୟ, ଗୁରୁ ଦତ୍ତ, ଜୟୀରାମ ସାମଲ, ଜୟା ବି, ଧୀର ବାସ, ଗୀତ ଦତ୍ତ, ପ୍ରେମାଞ୍ଜନ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ବିଜୟ ମହାନ୍ତି
* ତନ୍ଦ୍ରା ରାୟ
* ଗୁରୁ ଦତ୍ତ
* ଜୟୀରାମ ସାମଲ
* ଜୟା ବି
* ଧୀର ବାସ
* ଗୀତ ଦତ୍ତ
* ପ୍ରେମାଞ୍ଜନ ମହାନ୍ତି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟରି ସଙ୍ଗୀତ ନିର୍ଦ୍ଦେଶନା ଦେଇଥିଲେ ଉପେନ୍ଦ୍ର କୁମାର । ନାରାୟଣ ପ୍ରସାଦ ସିଂହ ଏହି କଥାଚିତ୍ରଟିର ଗୀତ ରଚନା କରିଥିଲେ । ଚିତ୍ତ ଜେନା, ପ୍ରଣବ ପଟ୍ଟନାୟକ, ଏସ୍. ଜାନକୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୬ର ଓଡ଼ିଆ କଥାଚିତ୍ର
ମେରୋପେନେମ

**ମେରୋପେନେମ** (ଇଂରାଜୀ ଭାଷାରେ **Meropenem**, ଏକ ବିକ୍ରୟ ନାମ **ମେର୍ରେମ**/**Merrem**) ଏକ ବ୍ରଡସ୍ପେକ୍ଟ୍ରମ ଆଣ୍ଟିବାୟୋଟିକ ଯାହା ଅନେକ ଜୀବାଣୁ ସଂକ୍ରମଣ ଚିକିତ୍ସାରେ (bacterial infection) ଦିଆଯାଏ ।  ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୬ରେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ସନ ୨୦୧୫ରେ ବିକାଶଶିଳ ଦେଶରେ ଏହାର ଏକ ଗ୍ରାମ ଭାଏଲ ଔଷଧର ମୂଲ୍ୟ ୩.୪୪ରୁ ୨୦.୫୮ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ସନ ୨୦୧୫ରେ ଏହାର ମୂଲ୍ୟ ୧୬ ପାଉଣ୍ଡ ଥିଲେ ।
 
## ଆଧାର 
ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ପକା କମ୍ବଳ ପୋତ ଛତା

**ପକା କମ୍ବଳ ପୋତ ଛତା**, ୧୯୮୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବସନ୍ତ ନାୟକ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
* ଦୁଃଖିରାମ ସ୍ୱାଇଁ
* ଜୟୀରାମ ସାମଲ
* ନିହାରିକା ସାହୁ
* ଅନଙ୍ଗ ଦ୍ୱିବେଦୀ
* ମଣ୍ଟୁ
* ପୃଥ୍ୱୀରାଜ ନାୟକ
* ରାଧା ପଣ୍ଡା
* ରୁକ୍ମଣୀ
* ରାଇମୋହନ ପରିଡ଼ା
* ପୂର୍ଣ୍ଣଚନ୍ଦ୍ର ପ୍ରତିହାରୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୬ର ଓଡ଼ିଆ କଥାଚିତ୍ର
ଲାମୋଟ୍ରିଜିନ

**ଲାମୋଟ୍ରିଜିନ** (ଇଂରାଜୀ ଭାଷାରେ **Lamotrigine**, ଗୋଟିଏ ବ୍ୟବସାୟୀକ ନାମ **Lamictal**) ଏକ ବାତ ନିରୋଧୀ ଔଷଧ (anticonvulsant medication) ଯାହା ଏପିଲେପ୍ସି ବା ଅପସ୍ମାର ବାତ ଓ ବାଇପୋଲାର ଡିଜଅଡର ରୋଗମାନଙ୍କର ଚିକିତ୍ସାରେ ଦିଆଯାଏ । ଅପସ୍ମାର ବାତରେ ହେଉଥିବା ସ୍ଥାନୀୟ ବାତ, ଟନିକ-କ୍ଲୋନିକ ବାତ (tonic-clonic seizure) ଓ ଲେନକ୍ସ-ଗାସଟ‌ଟ ସିଣ୍ଡ୍ରୋମ (Lennox-Gastaut syndrome) ବାତ ନିମନ୍ତେ ଦିଆଯାଏ । ଲାମୋଟ୍ରିଜିନ ଏକ ଫିନାଇଲଟ୍ରିଆଜିନ (phenyltriazine) ଥାଏ ଯାହା ଅନ୍ୟାନ୍ୟ ବାତ ନିରୋଧୀ ଔଷଧମାନଙ୍କଠାରୁ ପୃଥକ । ସନ ୨୦୧୫ରେ ବିକାଶଶୀଳ ରାଷ୍ଟ୍ରମାନଙ୍କରେ ଏହାର ହୋଲସେଲ ମୂଲ୍ୟ ୩.୫୭ ଆମେରିକୀୟ ଡଲାର ଥିଲା ।  ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ୪.୬୪ ଆମେରିକୀୟ ଡଲାର ଥିଲା ।
 
## ଆଧାର 
## ବାହ୍ୟ ଲିଙ୍କ 
* FAQ: Psychiatric Uses of Lamotrigine (Lamictal) — by Ivan K. Goldberg, MD. Includes many references from the medical literature.
* Center for Drug Evaluation and Research: Lamictal — documents related to the FDA approval process, including medical reviews and correspondence letters.
* Epilepsy South Africa: MEDICATION FOR EPILEPSY  — an epilepsy FAQ with a list of medicines for treatment thereof, includes lamotrigine with South African trade name Lamictin
* Adverse Reactions  — reported adverse reactions and side-effects.
* U.S. National Library of Medicine: Drug Information Portal — Lamotrigine

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ଆଜଟ୍ରିଓନାମ

{{Drugbox
| verifiedrevid = 458976305
| IUPAC_name = 2-{[(1*Z*)-1-(2-Amino-1,3-thiazol-4-yl)-2-{[(2*S*,3*S*)-2-methyl-4-oxo-1-sulfoazetidin-3-yl]amino}-2-oxoethylidene]amino}oxy-2-methylpropanoic acid
| image = Aztreonam structure.svg
| width = 150px

| tradename = Azactam, Cayston, others
| Drugs.com = 
| pregnancy_AU = B1
| pregnancy_US = B
| licence_EU = yes
| legal_US = Rx
| legal_UK = POM
| routes_of_administration = Intravenous, intramuscular, inhalation

| bioavailability = 100% (IM) 0.1% (by mouth in rats) Unknown (by mouth in humans)
| protein_bound = 56%
| metabolism = Liver (minor %)
| elimination_half-life = 1.7 hours
| excretion = Kidney

| CAS_number_Ref = 
| CAS_number = 78110-38-0
| ATC_prefix = J01
| ATC_suffix = DF01
| ATC_supplemental = 
| PubChem = 54116
| DrugBank_Ref = 
| DrugBank = DB00355
| ChemSpiderID_Ref = 
| ChemSpiderID = 4674940
| UNII_Ref = 
| UNII = G2B4VE5GH8
| KEGG_Ref = 
| KEGG = D00240
| ChEBI_Ref = 
| ChEBI = 161680
| ChEMBL_Ref = 
| ChEMBL = 158

| C=13 | H=17 | N=5 | O=8 | S=2
| molecular_weight = 435.433 g/mol
| smiles = O=S(=O)(O)N2C(=O)[C@@H](NC(=O)C(=N\OC(C(=O)O)(C)C)/c1nc(sc1)N)[C@@H]2C
| StdInChI_Ref = 
| StdInChI = 1S/C13H17N5O8S2/c1-5-7(10(20)18(5)28(23,24)25)16-9(19)8(6-4-27-12(14)15-6)17-26-13(2,3)11(21)22/h4-5,7H,1-3H3,(H2,14,15)(H,16,19)(H,21,22)(H,23,24,25)/b17-8-/t5-,7-/m0/s1
| StdInChIKey_Ref = 
| StdInChIKey = WZPBZJONDBGPKJ-VEHQQRBSSA-N
}}

**ଆଜଟ୍ରିଓନାମ** (**Aztreonam**, ଏକ ବ୍ୟବସାୟୀକ ନାମ **Azactam**) ଏକ ଆଣ୍ଟିବାୟୋଟିକ (antibiotic) ଔଷଧ ଯାହା ସୁଡୋମାନାସ ଏରୁଜିନୋସା (Pseudomonas aeruginosa) ଭଳି ଗ୍ରାମ-ନେଗେଟିଭ ବ୍ୟାକ୍ଟେରିଆ (gram-negative bacteria) ସଂକ୍ରମଣର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ (generic medication) ନାମରେ ମିଳେ । କ୍ରୋମୋବ୍ୟାକ୍ଟେରିଅମ‌ ବାୟୋଲାସିଅମ (*Chromobacterium violaceum* ଜୀବାଣୁରୁ ନିର୍ଗତ ଏକ ରାସାୟନିକ ସଂସ୍କରଣ ପଦାର୍ଥ ।
 
## ଆଧାର 
ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ଧଣ୍ଡୋ କେଶବ କାର୍ଭେ

**ଧଣ୍ଡୋ କେଶବ କାର୍ଭେ** ଜଣେ ସମାଜକର୍ମୀ ଓ ହିନ୍ଦୁ ସାଧୁ ଥିଲେ । ସେ ଭାରତର ମହାରାଷ୍ଟ୍ର ରାଜ୍ୟସ୍ଥିତ ସେରାବାଲୀରେ ଜନ୍ମଗ୍ରହଣ କରିଥିଲେ । ତାଙ୍କର ନାରୀ ଅଧିକାର ତଥା ନାରୀ କଲ୍ୟାଣ ଓ ବିଧବା ବିବାହ ଭଳି ସାମାଜିକ କାମ ପାଇଁ ସେ ଭାରତ ରତ୍ନ ପୁରସ୍କାରରେ ସମ୍ମାନୀତ ହୋଇଥିଲେ ।

## ପ୍ରାରମ୍ଭିକ ଜୀବନ 
କାର୍ଭେ ମହାରାଷ୍ଟ୍ର ରାଜ୍ୟସ୍ଥିତ ସେରାବାଲୀରେ ଜନ୍ମଗ୍ରହଣ କରିଥିଲେ । ତାଙ୍କର ପିଲାଦିନ ଡାପୋଲି ଜିଲ୍ଲାର ମୁରୁଦଠାରେ କଟିଥିଲା । ମୁରୁଦର ଏକ ସରକାରୀ ବିଦ୍ୟାଳୟରେ ସେ ପାଥମିକ ଶିକ୍ଷା ଗ୍ରହଣ କରିଥିଲେ । ସେ ପ୍ରତିଦିନ ରାମବିଜୟ, ହରିବିଜୟ ଓ ଶିବଲୀଳାମୃତ ଭଳି ଗ୍ରନ୍ଥ ଅଭ୍ୟାସ କରୁଥିଲେ । ଗୁରୁଙ୍କ ଆଦେଶରେ ସେ ସଂଧ୍ୟା ୫ଟାରୁ ସୂର୍ଯ୍ୟାସ୍ତ ପର୍ଯ୍ୟନ୍ତ ବିଦ୍ୟାଳୟ ନିକଟସ୍ଥ ଦୁର୍ଗା ମନ୍ଦିର ନିକଟରେ ଖବବରକାଗଜ ପଢୁଥିଲେ । ଗୁରୁଙ୍କ ଇଚ୍ଛା ଥିଲା ଯେ ଏହି ସମୟରେ ମନ୍ଦିରକୁ ଆସୁଥିବା  ଭକ୍ତମାନେ ଦେଶର ସମସ୍ୟା ବିଷୟରେ ଅବଗତ ହୁଅନ୍ତୁ । ସେ ଯେତେବେଳେ ଅର୍ଥ ଉପାର୍ଜନକ୍ଷମ ହେଲେ, ସେ ସେହି ମନ୍ଦିରର ମରାମତି କାମ ପାଇଁ ଆଗେଇ ଆସିଲେ । ସେ ମୁରୁଦ ଉନ୍ନୟନ ପାଣ୍ଠି ମାଧ୍ୟମରେ ଗାଆଁପାଇଁ କେତେକ ଉନ୍ନତିମୂଳକ କାମ କରିଲେ । କାର୍ଭେ ନାରୀ ଅଧିକାର ତଥା ନାରୀ କଲ୍ୟାଣ ଓ ବିଧବା ବିବାହ କ୍ଷେତ୍ରରେ କାର୍ଯ୍ୟ କରିଥିଲେ । ସେ ମୁମ୍ବାଇରେ ପ୍ରଥମ ମହିଳା ବିଶ୍ୱବିଦ୍ୟାଳୟ ସ୍ଥାପନ କରିଥିଲେ । କାର୍ଭେଙ୍କ ସମ୍ମାନାର୍ଥେ ମୁମ୍ବାଇର କୁଇନ୍ସ ରୋଡ଼ର ନାମ ବଦଳାଇ **ମହର୍ଷି କାର୍ଭେ ରାସ୍ତା** ନାମରେ ନାମିତ କରାଯାଇଛି ।

## ସମ୍ମାନ ଓ ପୁରସ୍କାର 
୧୯୫୮ ମସିହାରେ ଭାରତ ସରକାରଙ୍କଦ୍ୱାରା ମହର୍ଷି କାର୍ଭେଙ୍କୁ ତାଙ୍କ ଶହେତମ ଜନ୍ମ ଦିବସରେ ଦେଶର ସର୍ବୋଚ୍ଚ ବେସାମରିକ ଉପାଧୀ ଭାରତ ରତ୍ନଦ୍ୱାରା ସମ୍ମାନିତ କରିଥିଲେ ।'

## ଆଧାର 
ଶ୍ରେଣୀ:ଭାରତ ରତ୍ନ ସମ୍ମାନିତ
ପୂର୍ଣ୍ଣଚନ୍ଦ୍ର ପ୍ରତିହାରୀ

**ପୂର୍ଣ୍ଣଚନ୍ଦ୍ର ପ୍ରତିହାରୀ**, ଜଣେ ଓଡ଼ିଆ ଅଭିନେତା । ସେ ଓଡ଼ିଆ କଥାଚିତ୍ର ସମେତ ମଞ୍ଚ ଏବଂ ଥିଏଟରରେ ଅଭିନୟ କରୁଥିଲେ । ସେ ଅଭିନୟ ବ୍ୟତୀତ କିଛି ନାଟକ ତ‌ଥା ଗୀତିନାଟ୍ୟର ନିର୍ଦ୍ଦେଶନା ଦେଇଥିଲେ । ପୂର୍ଣ୍ଣଚନ୍ଦ୍ର ଜଣେ ସେବାୟତ ଭାବରେ ମଧ୍ୟ କାର୍ଯ୍ୟ କରୁଥିଲେ । ସତୁରୀ ଦଶକରେ ମଞ୍ଚ ଅଭିନୟ ଜରିଆରେ ପୂର୍ଣ୍ଣଚନ୍ଦ୍ର ଅଭିନୟ ଜଗତରେ ପ୍ରବେଶ କରିଥିଲେ । ସେ ଅନ୍ନପୂର୍ଣ୍ଣା ଥିଏଟରରେ ନିଜର ଅଭିନୟ ଆରମ୍ଭ କରିଥିଲେ ଏବଂ ପରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୧୯୭୬ ମସିହାରେ ସେ ଓଡ଼ିଆ କଥାଚିତ୍ର ସିନ୍ଦୂର ବିନ୍ଦୁ ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ପରବର୍ତ୍ତୀ ସମୟରେ ସେ ପକା କମ୍ବଳ ପୋତ ଛତା, ଏମିତି ଭାଇ ଜଗତେ ନାହିଁ ଆଦି କଥାଚିତ୍ରରେ ଅଭିନୟ କରିଥିଲେ । ଅନ୍ନପୂ୍ର୍ଣ୍ଣା ଥିଏଟରରେ ସେ ପ୍ରାୟ ଶହେରୁ ଅଧିକ ନାଟକରେ ଅଭିନୟ କରିଥିଲେ । ତାଙ୍କ ଅଭିନୀତ ନାଟକମାନଙ୍କ ମଧ୍ୟରୁ ମହିଷା ମର୍ଦ୍ଦିନୀ, କଂସା କବାଟ, ପୁଣି ଚାଖିଆ ଲେଉଟିଲା, ରେବତୀ ପ୍ରଭୃତି ନାଟକ ଅଧିକ ଲୋକପ୍ରିୟତା ପାଇଥିଲା । ରବୀନ୍ଦ୍ର ମଣ୍ଡପରେ ତାଙ୍କଦ୍ୱାରା ନିର୍ଦ୍ଦେଶିତ ନାଟକ *ପଦ୍ମପାଖୁଡ଼ା ସୂର୍ଯ୍ୟ* ଲୋକପ୍ରିୟ ହୋଇଥିଲା । ଏଥିସହିତ ସେ ଦୂରଦର୍ଶନରେ ପ୍ରସାରିତ କିଛି ନାଟକରେ ମଧ୍ୟ ନିର୍ଦ୍ଦେଶନା ଦେଇଥିଲେ ।

## ଅଭିନୀତ କଥାଚିତ୍ର
* ସିନ୍ଦୂର ବିନ୍ଦୁ
* ପକା କମ୍ବଳ ପୋତ ଛତା
* ଏମିତି ଭାଇ ଜଗତେ ନାହିଁ

## ଅଭିନୀତ ନାଟକ
* ମହିଷା ମର୍ଦ୍ଦିନୀ
* କଂସା କବାଟ
* ପୁଣି ଚାଖିଆ ଲେଉଟିଲା
* ରେବତୀ

## ନିର୍ଦ୍ଦେଶିତ ନାଟକ
* ପଦ୍ମପାଖୁଡ଼ା ସୂର୍ଯ୍ୟ

## ମୃତ୍ୟ
୨୦୧୮ ମସିହା ଜୁଲାଇ ୨୦ ତାରିଖରେ ପୂର୍ଣ୍ଣଚନ୍ଦ୍ରଙ୍କର ଦେହାନ୍ତ ହୋଇଥିଲା । ସେ ମୃତ୍ୟୁ ପୂର୍ବରୁ ୬ମାସ ଧରି ସେ ପକ୍ଷାଘାତ ରୋଗରେ ପୀଡ଼ିତ ଥିଲେ । ବିଭିନ୍ନ ହସ୍ତାତାଳରେ ଚିକିତ୍ସିତ ହେବାପରେ ଶେଷରେ ସେ ପୁରୀର ହରଚଣ୍ଡୀସାହିସ୍ଥିତ ତାଙ୍କର ନିଜ ବାସ ଭବନରେ ରହି ଚିକିତ୍ସିତ ହେଉଥିଲେ, ଯେଉଁଠି ତାଙ୍କର ମୃତ୍ୟ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ପୁରୀ ଜିଲ୍ଲାର ଲୋକ
ଉଲିପ୍ରିସ୍ଟଲ ଆସେଟେଟ

**ଉଲିପ୍ରିସ୍ଟଲ ଆସେଟେଟ** (ଇଂରାଜୀ ଭାଷାରେ **Ulipristal acetate**, ଏକ ବିକ୍ରୟ ନାମ **ଏଲ୍ଲା**/**Ella**) ଏକ ଔଷଧ ଯାହା ଆଶୁ ଜନ୍ମ ନିରୋଧ (emergency birth control) ଓ ଜରାୟୁ ଫାଇବ୍ରଏଡ (uterine fibroids) ରୋଗ ଚିକିତ୍ସାରେ ଦିଆଯାଏ ।  ଆଶୁ ଜନ୍ମ ନିରୋଧ ନିମନ୍ତେ ଏହା ଯୌନ ସଙ୍ଗମର ୧୨୦ ଘଣ୍ଟା ମଧ୍ୟରେ ବ୍ୟବ‌ହାର କରିବା ଆବଶ୍ୟକ । ଏହା ପ୍ରୋଜେସ୍ଟେରନର (progesterone) ପ୍ରଭାବକୁ ପ୍ରତିରୋଧ କରି ଡିମ୍ବ କ୍ଷରଣ (ovulation) ବନ୍ଦ କରାଏ ।
 

ଯୁକ୍ତରାଷ୍ଟ୍ର ଆମେରିକାରେ ୨୦୧୦ ମସିହାରେ ଡାକ୍ତରୀ ବ୍ୟବ‌ହାର ନିମନ୍ତେ ଉଲିପ୍ରିସ୍ଟଲ ଆସେଟେଟ ସ୍ୱୀକୃତ ହୋଇଥିଲା । ସଂଯୁକ୍ତ ରାଷ୍ଟରେ ଏହାର ଏକ କୋର୍ଷର ମୂଲ୍ୟ ସନ ୨୦୧୫ରେ ୧୭ ପାଉଣ୍ଡ ଥିଲେ । ଗର୍ଭ ସମ୍ଭାବନା ଥିବା ମହିଳାଙ୍କୁ ଏହା ଦେବାକୁ ଅନେକ ଉପଦେଶ ଦିଅନ୍ତି ।

## ଆଧାର 
ଶ୍ରେଣୀ:ଔଷଧ
ପଳାତକ

**ପଳାତକ**, ୧୯୮୫ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।
* ସୁଜାତା ଆନନ୍ଦ
* ଜୟା ବି
* ବିଶ୍ୱରଞ୍ଜନ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଉପେନ୍ଦ୍ର କୁମାର । ସିକନ୍ଦର ଆଲାମ, ସଙ୍ଗୀତା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୫ର ଓଡ଼ିଆ କଥାଚିତ୍ର
ବିଜୟାନନ୍ଦ ସିଂହ

**ବିଜୟାନନ୍ଦ ସିଂହ** (ଜନ୍ମ: ୧୯୫୯) ଜଣେ ଓଡ଼ିଆ ଗାଳ୍ପିକ, ପ୍ରାବନ୍ଧିକ, ଗବେଷକ, ସଂକଳକ ଓ ଅଧ୍ୟାପକ । ତାଙ୍କର ଏଯାବତ ୫୦ରୁ ଅଧିକ ପୁସ୍ତକ ପ୍ରକାଶିତ ହୋଇସାରିଛି । ସେ ଓଡ଼ିଶାର ବିଭିନ୍ନ ସାହିତ୍ୟିକ ଓ ସାଂସ୍କୃତିକ ଅନୁଷ୍ଠାନ ସହିତ ମଧ୍ୟ ଜଡ଼ିତ । ବର୍ତ୍ତମାନ ସେ ଓଡ଼ିଆ ସାହିତ୍ୟ ଏକାଡେମୀର କାର୍ଯ୍ୟକାରିଣୀ କମିଟି ସଦସ୍ୟ, କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ଏବଂ ଉତ୍କଳ ସାହିତ୍ୟ ସମାଜର ସଭାପତି ଭାବରେ କାର୍ଯ୍ୟରତ । ଉତ୍କଳ ସାହିତ୍ୟ ସମାଜର ଏଯାବତ ସମସ୍ତ ସଭାପତିମାନଙ୍କୁ ମଧ୍ୟରୁ ସେ ସର୍ବକନିଷ୍ଠ ।

## ଜୀବନୀ 
### ପ୍ରାରମ୍ଭିକ ଜୀବନ ଓ ଶିକ୍ଷା 
ବିଜୟାନନ୍ଦ ସିଂହ ଓଡ଼ିଶାର କଟକ ଜିଲ୍ଲାସ୍ଥିତ ମାହାଙ୍ଗାରେ ୧୯୫୯ ମସିହାରେ ଜନ୍ମ ନେଇଥିଲେ । ସେ ସ୍କୁଲରେ ଛାତ୍ରାବସ୍ଥାରେ ସାହିତ୍ୟ ରଚନା ଓ ବିଭିନ୍ନ ସଙ୍ଗଠନାତ୍ମକ କାମରେ ଜଡ଼ିତ ଥିଲେ । ନବମ ଶ୍ରେଣୀରେ ପଢୁଥିବାବେଳେ ତାଙ୍କ କବିତା ଶିଶୁ ପତ୍ରିକା "*ପବନ ସୂତ*"ରେ ପ୍ରକାଶ ପାଇଥିଲା । ସେ ସ୍କୁଲରେ "ଲଳିତ ସାହିତ୍ୟ ସଂସଦ" ପ୍ରତିଷ୍ଠା କରିଥିଲେ । 

### କଲେଜ 
ସେ ଆ.ଏ. ପଢ଼ିବା ବେଳେ "*ସ୍ରୋତସ୍ୱତୀ*" ନାମରେ ଏକ କଲେଜ ପତ୍ରିକା ସମ୍ପାଦନା କରୁଥିଲେ । ଆ.ଏ. ପରେ ସେ ସାଲେପୁର ମହାବିଦ୍ୟାଳୟରେ ସ୍ନାତକ ପାଇଁ ନାମ ଲେଖାଇଥିଲେ । ସେଠାରେ ସେ ଛାତ୍ର ୟୁନିୟନର ସଭାପତି ଥିଲେ । ପରେ ସେ ସ୍ନାତକତ୍ତୋର ପଢ଼ିବା ପାଇଁ କଟକ ଯାଇଥିଲେ । ସେଠାରେ ସେ ଫତୁରାନନ୍ଦଙ୍କ *ଡଗର* ପତ୍ରିକାରେ ସହ-ସମ୍ପାଦକ ଭାବରେ କାର୍ଯ୍ୟ ଆରମ୍ଭକରିଥିଲେ । "*ଫତୁରାନନ୍ଦଙ୍କ ସାହିତ୍ୟରେ ହାସ୍ୟ ଓ ବ୍ୟଙ୍ଗ*" ଥିଲା ତାଙ୍କର ପିଏଚଡ଼ି ଗବେଷଣା ପ୍ରସଙ୍ଗ । 

### ଅଧ୍ୟାପନା 
ସେ ସାଲେପୁର ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗଦାନ କରିଥିଲେ । ସେଠାରେ ସେ ସାମୟିକ ବିରତି ନେଇ ବିଭିନ୍ନ ସାହିତ୍ୟିକ ଓ ସାଂସ୍କୃତିକ ଅନୁଷ୍ଠାନରେ ପଦବୀ ଗ୍ରହଣକରିଥିଲେ । ସେ ମଧ୍ୟରୁ ସଂସ୍କୃତି ବିଭାଗର ଉପନିର୍ଦ୍ଦେଶକ (୨୦୦୫-୨୦୦୮), ଓଡ଼ିଶା ସାହିତ୍ୟ ଏକାଡେମୀର ସଚିବ (୨୦୧୦-୧୧), ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ପରୀକ୍ଷା ନିୟନ୍ତ୍ରକ (୨୦୦୯-୨୦୧୧) ଆଦି ଅନ୍ୟତମ । 

## ରଚନାବଳୀ 
* *ମନସ୍ୱୀ ଗଦ୍ୟସ୍ରଷ୍ଟା ପ୍ୟାରୀମୋହନ*
* *ଫତୁରାନନ୍ଦଙ୍କ ସୃଷ୍ଟିରେ ହାସ୍ୟ*
* *ସାରସ୍ୱତ ସାକ୍ଷାତକାର*
* *ଭିନ୍ନ ଭୂମି*
* *ସମୟ ଓ ସମାଲୋଚନା*
* *ସମ୍ପର୍କ ଓ ସମୀକ୍ଷା*
* *ଅନେକ ଜୀବନ(ଗଳ୍ପ)*
* *ନିରବ ଆଳାପ(ଗଳ୍ପ)*
* *ତଥାପି ଅପେକ୍ଷା କରାଯାଉ(ଗଳ୍ପ)*
* *କିଶୋରୀ ଚରଣ ଅନନ୍ତ ପ୍ରସାଦ ଜୀବନୀ*
* *ମୁଁ କାହିଁକି ଲେଖେ*
* *ଓଡ଼ିଆ କ୍ଲାସିକ ଉପନ୍ୟାସ*
* *ତମସାର ହୃଦୟ(ଅନୁବାଦ)*

## ସମ୍ପାଦନା 
### ପତ୍ରିକା ସମ୍ପାଦନା 
* କୋଣାର୍କ ପତ୍ରିକା
* ଡଗର
* ଏଷଣା
* ଗ୍ରନ୍ଥ ତରଙ୍ଗ
* ସାହିତ୍ୟ ଯାତ୍ରା
* ବାଲିଯାତ୍ରା ସ୍ମରଣିକା
### ସାହିତ୍ୟ ସଂକଳନ ସମ୍ପାଦନା 
* *ମୁଁ କାହିଁକି ଲେଖେ*
* *ଫତୁରାନନ୍ଦଙ୍କ ଦୁଷ୍ପ୍ରାପ୍ୟ ରଚନା*
* *ଶତାବ୍ଦୀର ସପ୍ତ ସାରଥୀ*
* *କାଳିଚରଣ ଗ୍ରନ୍ଥାବଳୀ*
* *ବିଣାପାଣୀ ମହାନ୍ତିଙ୍କ ଶ୍ରେଷ୍ଠ ଗଳ୍ପ ସଂକଳନ*
* *ବୈଷ୍ଣବ ପାଣୀଙ୍କ ଗ୍ରନ୍ଥାବଳୀ*
* *କୃଷ୍ଣଚରଣଙ୍କ କୃତି ଓ କୃତିତ୍ୱ*

## ସମ୍ମାନ ଓ ପୁରସ୍କାର 
* ଜ୍ଞାନମଣ୍ଡଳ ଫାଉଣ୍ଡେସନ ପୁରସ୍କାର
* ସୁବ୍ରତ ସ୍ମୃତି ପୁରସ୍କାର
* ଭଞ୍ଜଭୂମି ସମ୍ମାନ
* ସଦଭାବନା ପୁରସ୍କାର
* ପୁନର୍ନବା ସାହିତ୍ୟ ସମ୍ମାନ
* କଳିଙ୍ଗ ସାହିତ୍ୟ ଏକାଡେମୀ ସମ୍ମାନ

## ଆଧାର 
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଆନ୍ତର୍ଜାତୀୟ ମାତୃଭାଷା ଦିବସ ଗଣସମ୍ପାଦନା ୨୦୧୯
ଇଟ୍ରାକୋନାଜଲ

**ଇଟ୍ରାକନାଜଲ** (ଇଂରାଜୀ ଭାଷାରେ **Itraconazole**) ଏକ କବକ ବିରୋଧୀ ବା ଆଣ୍ଟିଫଙ୍ଗାଲ ଔଷଧ (antifungal medication) ଯାହା କବକ ସଂକ୍ରମଣ (fungal infections) ଚିକିତ୍ସାରେ ବ୍ୟବ‌ହାର କରାଯାଏ । ଏହା ଟ୍ରିଆଜୋଲ (triazole) ଶ୍ରେଣୀର ଏକ ଔଷଧ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୦.୨୯ ଆମେରିକୀୟ ଡଲାର ଥିଲା । ସନ ୨୦୧୭ରେ  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ   ହୋଲସେଲ ମୂଲ୍ୟ ୬.୩୬ ଆମେରିକୀୟ ଡଲାର ଥିଲା ।
 
## ଏହାକୁ ମଧ୍ୟ ଦେଖନ୍ତୁ 
* Fluconazole
* Lanosterol 14α-demethylase

## ଆଧାର 
## ବାହ୍ୟ ଲିଙ୍କ 
* General pharmacologic information about itraconazole, National Institutes of Health
* Itraconazole Oral Route, Mayo Clinic

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ଚକା ଆଖି ସବୁ ଦେଖୁଛି

**ଚକା ଆଖି ସବୁ ଦେଖୁଛି**, ୧୯୮୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅମୀୟ ରଞ୍ଜନ ପଟ୍ଟନାୟକ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜୁ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ଶ୍ରୀରାମ ପଣ୍ଡା, ସୁଜାତା ଆନନ୍ଦ, ବିଜୟ ମହାନ୍ତି, ଅଶ୍ରୁମୋଚନ ମହାନ୍ତି, ରାଇମୋହନ ପରିଡ଼ା, ଅସୀତ ପତି, ହର ପଟ୍ଟନାୟକ, ଜୟୀରାମ ସାମଲ, ଶ୍ରୀପଦା, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ଶ୍ରୀରାମ ପଣ୍ଡା
* ସୁଜାତା ଆନନ୍ଦ
* ବିଜୟ ମହାନ୍ତି
* ଅଶ୍ରୁମୋଚନ ମହାନ୍ତି
* ରାଇମୋହନ ପରିଡ଼ା
* ଅସୀତ ପତି
* ହର ପଟ୍ଟନାୟକ
* ଜୟୀରାମ ସାମଲ
* ଶ୍ରୀପଦା
* ଦୁଃଖିରାମ ସ୍ୱାଇଁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କବିତା କ୍ରିଷ୍ଣମୂର୍ତ୍ତି, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୭ର ଓଡ଼ିଆ କଥାଚିତ୍ର
କଣ୍ଢେଇ ଆଖିରେ ଲୁହ

**କଣ୍ଢେଇ ଆଖିରେ ଲୁହ**, ୨୦୦୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତ ରଞ୍ଜନ ପଟ୍ଟନାୟକ । ଶଙ୍କର କିନ୍ନାଗୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରବି କିନ୍ନାଗୀ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ସିଦ୍ଧାନ୍ତ ମହାପାତ୍ର, ରଚନା ବାନାର୍ଜୀ, ଦେବୁ ବୋଷ, ରାଇମୋହନ ପରିଡ଼ା, ପ୍ରେମାଞ୍ଜନ ପରିଡ଼ା, ଜୟୀରାମ ସାମଲ, ରୁନୁ ପରିଜା, ନମ୍ରତା ଦାସ, ସୁରେଶ ବଳ, ଅଶୋକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସିଦ୍ଧାନ୍ତ ମହାପାତ୍ର
* ରଚନା ବାନାର୍ଜୀ
* ଦେବୁ ବୋଷ
* ରାଇମୋହନ ପରିଡ଼ା
* ପ୍ରେମାଞ୍ଜନ ପରିଡ଼ା
* ଜୟୀରାମ ସାମଲ
* ରୁନୁ ପରିଜା
* ନମ୍ରତା ଦାସ
* ସୁରେଶ ବଳ
* ଅଶୋକ
* ସ୍ୱରୂପ ନାୟକ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁପମା ଦେଶପାଣ୍ଡେ, ସୋନୁ ନିଗମ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୪ର ଓଡ଼ିଆ କଥାଚିତ୍ର
ଭୋରିକୋନାଜୋଲ

**ଭୋରିକୋନାଜୋଲ** (ଇଂରାଜୀ ଭାଷାରେ **Voriconazole**, ଏକ ବିକ୍ରୟ ନାମ **ଭିଫେଣ୍ଡ**/ **Vfend**) ଏକ କବକ ବିରୋଧୀ ଔଷଧ (antifungal medication) ଯାହା ଅନେକ ସଂଖ୍ୟକ କବକ ସଂକ୍ରମଣର (fungal infections) ଚିକିତ୍ସା ନିମନ୍ତେ ଦିଆଯାଏ । ଗର୍ଭାବସ୍ଥାରେ ଶିଶୁର ହାନୀ ହୋଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହେବାକୁ ଏହା ସ୍ୱୀକୃତିପ୍ରାପ୍ତ ହୋଇଛି । ସନ ୨୯୧୭ରେ ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଦୈନିକ ପ୍ରାୟ ୧୪.୮୬ ଆମେରିକୀୟ ଡଲାର ଖର୍ଚ୍ଚ ହୁଏ ।

## ଆଧାର